Data Pekerjaan New Zealand Mampu Sokong NZD/USD Naik Lebih Tinggi?

Pergerakan harga pada carta pasangan mata wang NZD/USD kekal menampilkan corak trend bullish untuk tempoh 3 minggu berturut-turut selepas mencecah paras terendah 2 tahun pada 13 Oktober lalu.
Dolar New Zealand masih berjaya bertahan untuk didagangkan stabil berbanding US dolar yang dihujani pelbagai faktor dan spekulasi membuatkan pelabur tetap berwaspada menilai pergerakan raja mata wang itu.
Tumpuan pada pembukaan sesi Asia pagi ini (Rabu), laporan data pekerjaan New Zealand telah memaparkan bacaan yang bercampur dengan peningkatan 1.3% adalah lebih tinggi berbanding jangkaan 0.5% untuk pertambahan pekerjaan bagi suku ketiga.
Namun, kadar pengangguran pula kekal di paras 3.3% meleset berbanding jangkaan untuk menurun ke paras 3.2%.
Dolar New Zealand walau bagaimanapun tidak menunjukkan reaksi yang ketara selepas terbitan laporan tersebut, namun tetap meningkat ke penghujung sesi Asia pada tempo yang perlahan.
Dapat diperhatikan pada carta NZD/USD bahawa harga masih cuba untuk menyambung corak menaik pada pagi ini walaupun berlaku penurunan drastik pada sesi sebelumnya.
Pada Selasa semalam, harga telah membuat kenaikan sehingga ke paras sekitar 0.59000 mencatatkan paras tertinggi 6 minggu sebelum berlaku penurunan semula di sesi New York susulan pengukuhan US dolar.
 Penurunan harga walau bagaimanapun disokong oleh paras sokongan Moving Average 50 (MA50) pada rangka masa 1 jam di carta NZD/USD tersebut, menunjukkan harga masih bergerak dalam trend bullish.
Sekiranya kenaikan harga masih berjaya dikekalkan, sasaran lebih tinggi untuk dituju adalah pada 0.59300 selepas mengatasi ketinggian dicapai semalam.
Namun jika corak kenaikan telah gagal untuk dikekalkan, penurunan harga sekiranya melepasi sokongan MA50 akan menguji paras sokongan 0.58000 pada zon RBS (resistance become support).
Selepas pelabur menilai isyarat perubahan trend bearish, harga dilihat akan menuju ke zon sekitar 0.57300 sebelum penurunan yang dilanjutkan boleh mencecah sehingga 0.56000.
Lihat gambar carta harga pasangan NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jualan Runcit Kanada Meningkat Menyokong Kekuatan Dolar Kanada

Sebentar tadi data jualan runcit (Retail Sales) Kanada baru sahaja dikeluarkan pukul 9.30 malam waktu Malaysia. Data retail sales ini dikeluarkan setiap bulan selepas 50 hari dari bulan tersebut berakhir. Maknanya data yang dikeluarkan tadi adalah data sebenar bagi bulan September. Data ini mengira perubahan jualan runcit sama ada meningkat atau berkurang.
Manakala satu lagi data ialah core retail sales yang mengira perkara sama seperti retail sales, tetapi kiraan core retail sales tidak mengambil kira automobil.
Bacaan jualan runcit pada September mencatatkan kenaikan sebanyak 0.60% yang rendah berbanding jangkaan penganalisis iaitu 0.70%. Pun begitu bacaan ini masih dilihat baik kerana meningkat dari bulan Ogos yang mencatatkan 0.10%. Menurut Jabatan Statistik Kanada jualan runcit meningkat sebanyak $44.4 billion.
 Kenderaan bermotor dan alat ganti menjadi penyumbang tertinggi kepada kenaikan jualan runcit pada September dengan 2.40% kenaikan.
Dari keseluruhan 11 sub-sektor, 7 daripadanya menunjukkan peningkatan. Sub-sektor ini menyumbang sebanyak 65% dalam jualan runcit. Sektor yang mencatatkan kejatuhan dalam jualan runcit adalah makanan dan minuman yang jatuh 0.80% dan kesihatan/penjagaan diri sebanyak 0.60%.
Pun begitu, data yang lebih penting menjadi perhatian pemain-pemain pasaran dunia adalah core retail sales Kanada yang tidak mencatatkan sebarang peningkatan berbanding bulan Ogos iaitu 0.20%. Penganalisis menjangkakan data ini naik 0.60%.
Reaksi pasaran terhadap data ini dilihat lemah dengan Usd/Cad bergerak dalam julat (1.3411-1.3429) sekitar pukul 9.30 malam sehingga 10.00 malam tadi. Pada masa ini Usd/Cad sudah meneruskan tren penurunan sejak Jumaat lepas dengan keyakinan yang semakin memuncak dalam pembekuan pengeluaran minya OPEC minggu hadapan.


Bank of Canada Menaikkan Kadar Faedah Kepada 0.75%, Usd/Cad Junam 100 Pip!

Bank of Canada (BoC) menaikkan kadar faedahnya pada Rabu buat kali pertama dalam tempoh hampir tujuh tahun yang menjadikan ia bank pusat pertama mengikuti jejak Federal Reserve dalam kitaran pengetatan polisi monetari.
Bank of Canada menaikkan kadar faedah kepada 0.75% yang sememangnya telah dijangka. Bank pusat juga menaikkan kadar bank kepada 1% dan kadar deposit kepada 0.5%.
Kenaikan kadar faedah ini adalah yang pertama di bawah Gabenor Stephen Poloz yang mengambil tampuk pentadbiran bank pusat daripada Mark Carney yang berpindah ke Bank of England.
 Jangkaan kepada kenaikan kadar faedah semakin tinggi sejak setahun yang lalu selepas timbalan gabenor Wilkins mengatakan “bank pusat akan membincangkan sama ada polisi semasa masih diperlukan”.
Bank pusat juga menjelaskan faktor yang menyebabkan kelemahan data baru-baru ini hanya sementara.
“Perubahan kepada harga minyak yang rendah telah selesai, kata bank pusat dalam kenyataan awal.
Pasaran ketika ini menunggu sidang media Gabenor Poloz yang akan diadakan pada pukul 11.15 pm.


GBP/USD Belum Jumpa Arah, Data Inflasi AS Bakal Jadi ‘Kompas’

Pergerakan harga pada carta pasangan mata wang GBP/USD mendatar sepanjang Selasa semalam dengan pelabur kekal waspada menjelang data inflasi Amerika Syarikat (AS) yang akan diterbitkan hari ini.
Kebimbangan pelabur juga turut membuatkan dagangan US dolar lebih ‘kaku’ sejak awal minggu ini selepas berdepan mesyuarat FOMC dan laporan NFP AS minggu lalu yang mempamerkan pergerakan lebih menarik harga.
Sementara untuk Pound pula, penganalisis percaya mata wang Britain itu akan menjalani tempoh dagangan sukar dalam waktu terdekat ini ekoran amaran yang dikeluarkan oleh bank pusat England terhadap risiko kemelesetan ekonomi di Britain.

Gagal memberi arah yang jelas, harga pada carta GBP/USD bergerak dalam zon sideway dengan rintangan pada paras 1.24000 dan paras sokongan harga adalah pada zon 1.22800.
Selepas data inflasi AS di sesi New York malam ini, tumpuan akan terarah pula kepada data pertumbuhan ekonomi UK untuk suku pertama yang diterbitkan pada sesi Eropah pada Khamis.
 Sekiranya harga menyambung penurunan lebih rendah, zon support pada 1.22800 akan diuji sebelum penurunan yang melepasi zon tersebut akan mencatatkan paras terendah terbaru 2 tahun.
Jangkaan bagi penurunan lebih rendah dilihat akan menuju ke sekitar 1.21000 yang sebelum ini menjadi zon support harga pada dagangan Mei 2020.
Namun jika harga mula membuat kenaikan semula, rintangan pada 1.24000 akan diuji sekali lagi selepas harga menyentuh zon SBR (support become resistance) tersebut.
Untuk kenaikan harga yang diteruskan, zon rintangan pada 1.26000 yang menjadi tumpuan pada dagangan minggu lalu akan dilihat sebagai sasaran kenaikan harga.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Usd/Jpy Gagal Meneruskan Kenaikan Disokong Oleh Peningkatan Hasil Bon, Isu Perdagangan

US dolar dijangka akan meneruskan pengukuhan menjelang penetapan kadar The Fed Khamis ini, kecuali data dari AS yang begitu lemah dari jangkaan atau retorik pentadbiran AS yang aggresif dalam polisi perdagangan mereka.
Usd/Jpy masih berpotensi untuk dijual di sekitar atas 115.00 berikutan kebimbangan kepada pendirian nilai matawang pentadbiran AS dalam mesyuarat G-20 hujung minggu ini.
US Treasuries (Bon) mendapat tekanan penjualan terbaru lewat sesi dagangan Isnin dengan hasil bon 10-tahun meningkat lebih dari 2.62% yang merupakan paras tertinggi sejak September 2014, manakala hasil bon 2-tahun naik kepada 1.38% yang juga paras tertinggi lebih dari tujuh tahun.
 Terdapat laporan dari Treasury Secretary Mnuchin bahawa AS akan mempertahankan kepentingan mereka dalam mesyuarat G-20 minggu ini. AS dilihat akan menunjukkan komitmen tegas mereka agar negara-negara anggota tidak terlibat dalam mengurangkan nilai matawang agar lebih kompetitif.
Harga minyak mentah global juga masih melemah yang mana diserap oleh Indeks Nikkei dengan pasaran ekuiti secara keseluruhan masih lagi kukuh.
Usd/Jpy membuat sedikit penguatan dalam sesi Eropah pada Selasa sehingga ke paras tertinggi harian di 115.20, dan melemah semula ketika ini ke paras 114.85 dalam sesi awal pasaran New York.
Pasaran kini begitu yakin The Fed akan menaikkan kadarnya sebanyak 25 mata asas kepada 1.00% pada Khamis. Dengan pasaran telah priced-in jangkaan ini, panduan kehadapan adalah begitu penting (forward guidance) untuk terus menyokong US dolar.


Dah Target Profit Minggu Ini? Artikel Permulaan Minggu Ini Untuk Anda!

Aussie meningkat dalam sesi Asia sementara pasaran di Jepun ditutup hari ini. Dalam masa yang sama, para pelabur masih menanti mesyuarat bank pusat yang bakal dijalankan di Tokyo dan Washigton minggu ini.
AUD/USD didagang pada 0.7499, meningkat sebanyak 0.13%. Manakala, USD/JPY meningkat 0.03%.
AUD/USD, 30 minit
USD/JPY, 30 minit
Di China, harga rumah untuk bulan Ogos melonjak 7.9% berbanding angka sebelum ini.
US Dollar Index yang mengukur kekuatan Dollar berbanding matawang utama lain, kali terakhir dinilai pada 96.06.
 Jumaat lepas, US Dollar memanjat tinggi berikutan pasaran meneliti data inflasi utama US.
Selain itu, jabatan buruh melaporkan indeks harga pengguna meningkat 0.2% pada bulan Ogos berbanding jangkaan keuntungan 0.1%.
Pertumbuhan dalam sektor ini sedikit sebanyak membantu dalam menguatkan jangkaan kenaikan kadar oleh AS.
Di Jepun, yen kekal dalam momentum kerugian sementara menunggu hasil keputusan Bank of Japan yang dijadual 20-21 September ini.
Disamping itu, pelabur turut menunggu keputusan pengumuman dasar monetari oleh Rizab Bank of New Zealand pada Rabu.

Anda dah saksikan Rancangan Moshed Biz 24Hours? Tonton sekarang dan jangan lupa untuk subscribe!


Analisis GOLD – Emas Sinar Terang, Kini Sasarkan Paras $1,800!

Komoditi emas menamatkan dagangan minggu lalu dengan cemerlang mempamerkan peningkatan nilai yang berterusan susulan faktor penyusutan ketara mata wang US dolar.
Peratusan jangkaan untuk Federal Reserve (Fed) meneruskan pengetatan dasar yang agresif mula berkurang diapit data-data tumpuan minggu sebelum ini yang suram.
Laporan data pekerjaan NFP Amerika Syarikat (AS) untuk bulan Oktober paparkan bacaan suram sementara data inflasi AS menunjukkan penurunan untuk bulan keempat berturut-turut.
Justeru, pasaran kian menjangkakan Fed untuk memperlahankan pengetatan dasar berdasarkan data-data tersebut membuatkan US dolar semakin bergerak susut dalam pasaran.
Carta harga XAU/USD yang mengukur nilai emas berbanding US dolar telah menyaksikan corak lonjakan harga sepanjang minggu lalu mencapai paras tertinggi 12 minggu.
Selepas kenaikan harga emas pada mulanya berjaya melepasi rintangan 1720.00, zon ketinggian 1760.00 berjaya dicapai pada penghujung minggu.
Harga masih bergerak di atas paras sokongan Moving Average 50 (MA50) pada rangka masa 1 jam di carta XAU/USD untuk meneruskan pergerakan trend bullish minggu ini.
 Jika kenaikan harga diteruskan minggu ini, sasaran terbaru adalah untuk emas mencapai paras 1800.00.
Paras tersebut kali terakhir menyentuh paras tersebut adalah pada 15 Ogos yang lalu sebelum harga jatuh di bawah paras tersebut untuk tempoh 3 bulan ini.
Namun, jika harga mula menunjukkan penurunan di bawah zon 1760.00 dan melepasi sokongan MA50, pelabur perlu bersedia untuk kejatuhan semula emas mengakhiri trend kenaikan sebelum ini.
Penurunan harga dilihat akan menuju ke paras tumpuan 1720.00 sebelum menguji pula zon 1700.00 yang menjadi antara paras sokongan harga minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CHF – Timeframe H1 – 2/4/2018

Jika diperhatikan, secara teknikal USD/CHF berpotensi untuk membentuk wave ke arah kenaikan ketika ini selagi ia tidak breakout Key Support Zone. Harga di sekitar 0.9510/20 tersebut berkemungkinan akan membentuk formasi RBS sebelum ia bullish.
 Target bullish adalah 0,9580 jika ia breakout level resistance terhampir 0.9550 ini. Walaubagaimanapun, sekiranya ia breakout Key Support Zone, USD/CHF berkemungkinan akan retrace ke harga yang lebih rendah iaitu 0.9490.
Kesimpulannya, mood pergerakan masih didominasi bullish jika diperhatikan di timeframe yang lebih besar daily/H4. Jadi, peluang terbaik adalah ‘long’ jika mengikut trend ketika ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Kenaikan Harga Minyak Mentah Tekan USD/CAD Ke Paras Terendah Terbaru 5 Minggu

Dolar Kanada paparkan prestasi cemerlang pada pembukaan dagangan di awal minggu ini yang disokong oleh sentimen pasaran minyak mentah global.
Harga minyak mentah yang merupakan eksport utama Kanada, catatkan kenaikan susulan laporan perkembangan sekatan Eropah terhadap minyak mentah Rusia.
Walaupun minyak mentah melalui saluran bawah laut dijangka tidak akan disekat, namun 90% import minyak Rusia dipersetujui untuk disekat melibatkan penghantaran kapal tangki.
Situasi yang akan mengganggu bekalan itu telah mendorong peningkatan harga minyak dalam pasaran sekaligus menyokong pengukuhan dolar Kanada.
Carta harga pasangan mata wang USD/CAD jelas memaparkan corak penurunan di awal minggu untuk 3 sesi berturut-turut yang juga didorong oleh faktor penyusutan US dolar yang masih berlarutan.
Pergerakan harga di bawah paras halangan Moving Average 50 (MA50) pada rangka masa 1 jam kekal memberi isyarat bearish buat harga.
Setelah penurunan harga mencecah paras sekitar 1.26500 pada sesi New York, harga mendatar di sekitar paras tersebut sehingg ke penghujung sesi.
 Bersambung pada dagangan Selasa, harga masih mendatar di sesi Asia, namun pelabur menjangkakan penurunan harga akan diteruskan bersambung pada sesi New York.
Penurunan yang diteruskan bakal menuju ke paras 1.26000 untuk harga menguji zon support tersebut di samping terus mencatatkan paras terendah terbaru lagi untuk tempoh 5 minggu.
Penurunan lanjut harga dilihat akan mensasarkan ke zon 1.25000 sekiranya trend bearish harga berjaya dikekalkan.
Sebaliknya, jika situasi dalam pasaran mula berubah dan membuatkan harga melonjak semula, paras halangan MA50 dan zon sekitar 1.27300 bakal diuji sebelum pelabur menilai petunjuk untuk perubahan trend harga.
Kenaikan lebih tinggi harga seterusnya bakal menuju zon SBR (support become resistance) 1.29000 yang menjadi tumpuan harga sebelum ini.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Catat Penurunan Ke Paras Terendah Sejak November 2019

Pergerakan harga bagi carta pasangan matawang GBP/USD menunjukkan corak penurunan harga dengan menutup dagangan minggu lalu mencecah paras terendah sejak penghujung November 2019.
Selain pengukuhan US dolar dalam suasana pasaran yang berisiko diancam wabak Coronavirus, penurunan pada dagangan GBP/USD turut didorong oleh penyusutan matawang Pound Britain ekoran risiko hard-Brexit.
Kebimbangan pelabur terus meningkat dengan keupayaan Perdana Menteri UK Boris Johnson mencapai kesepakatan perjanjian bersama Kesatuan Eropah (EU) menjelang penghujung tahun 2020.
Pergerakan harga pada carta GBP/USD masih dilihat berada di bawah garisan halangan Moving Average 50 (MA50) yang menunjukkan harga masih berada dalam trend bearish.
Dapat dilihat pada dagangan Jumaat lalu apabila harga cuba membuat kenaikan menguji zon SBR (support become resistance) pada 1.29500 menyentuh halangan MA50 sebelum meneruskan penurunan semula ke paras terendah terbaru mencecah 1.28800.
 Bersambung pada dagangan minggu ini, pergerakan harga pada carta GBP/USD perlahan sepanjang sesi Asia dan tanda-tanda penurunan ditunjukkan pada awal sesi Eropah.
Jika harga meneruskan penurunan ke paras lebih rendah, harga akan mencatatkan paras terendah terbaru dan tumpuan akan terarah pada zon support sekitar 1.28300 yang diuji pada dagangan November lalu.
Namun jika harga membuat kenaikan semula, zon SBR 1.29500 akan diuji semula dan kenaikan melepasi zon tersebut akan menuju pula paras penting 1.30000.
Kenaikan melepasi halangan MA50 juga akan memberikan isyarat awal perubahan trend pada carta GBP/USD dan kenaikan harga boleh mencapai ke paras 1.31000.
Lihat gambar carta pasangan matawang GBP/USD di bawah untuk rujukan analisis teknikal anda.


Analisis GOLD – Walaupun US Dolar Kukuh, Emas Tak Goyah

Pengukuhan US dolar sejak sesi New York semalam selepas peningkatan kadar inflasi Amerika Syarikat (AS) nampaknya tidak menggoyahkan dagangan emas untuk meningkat sehingga setakat sesi Eropah hari ini (Rabu).
Pada sesi New York semalam, ketika US dolar mengukuh dan memberi tekanan semula pada kebanyakan mata wang utama, emas dilihat turut mengalami penurunan sementara. Namun kembali meningkat semula sebelum bergerak perlahan pada penghujung sesi.
Pada carta harga XAU/USD yang mengukur nilai emas berbanding US dolar menyaksikan penurunan harga semalam menguji paras tumpuan 1800.00 sebelum melonjak semula dari paras tersebut mencatatkan paras ketinggian harian sekitar 1817.00.
Paras tersebut juga turut dicapai pada kenaikan minggu lalu namun dilihat masih belum berjaya ditembusi.
Bersambung pada dagangan hari ini, harga dilihat disokong oleh paras Moving Average 50 (MA50) pada rangka masa 1 jam yang memberi isyarat positif bagi trend kenaikan.
Setakat jam 4.30 petang waktu tempatan, harga emas dilihat bergerak pada paras sekitar 1815.00 untuk kembali menguji paras rintangan mingguan.
Zon harga 1820.00 dilihat sebagai zon rintangan yang kekal menghalang kenaikan harga emas lebih tinggi sejak penurunannya pada Jun lalu.
 Kenaikan lebih tinggi melepasi zon tersebut bakal mendorong harga menuju ke paras lebih tinggi pada zon SBR (support become resistance) 1850.00.
Sebaliknya jika US dolar berjaya memberi tekanan semula pada dagangan emas, penurunan harga boleh berlaku semula ke paras 1800.00.
Sekiranya harga jatuh lebih rendah di bawah paras 1800.00, pelabur bakal bersedia untuk perubahan trend bearish harga emas.
Harga boleh mencecah sehingga ke paras 1765.00 atau penurunan yang diteruskan boleh menuju ke zon support pada 1745.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Sudah Terjadi Pada Carta AUD/USD Sejak Kejutan RBA Minggu Lalu!

Apa yang telah terjadi pada carta pasangan mata wang AUD/USD setelah bank pusat Australia membuat kejutan pada mesyuarat dasar monetari minggu lalu?
Reserve Bank of Australia (RBA) telah meningkatkan kadar faedah sebanyak 25 mata asas ke paras 4.10% pada minggu lalu, ketika jangkaan adalah kadar dikekalkan tidak berubah.
Langkah pengetatan dasar yang dilihat diteruskan oleh RBA itu memberi kesan peningkatan nilai dolar Australia, berikutan tindakan tersebut akan mengurangkan bekalan wang dalam ekonomi.
Justeru, dapat dilihat harga pada carta AUD/USD memaparkan corak menaik sehingga menyambung ke pembukaan dagangan awal minggu ini.
Situasi itu juga turut disokong oleh faktor penyusutan pada mata wang US dolar ketika pelabur kekal berwaspada menantikan keputusan mesyuarat FOMC yang akan berlangsung pada minggu ini.
Federal Reserve (Fed) dijangka akan mengekalkan kadar faedah tidak berubah di paras 5.25%, namun penganalisis tidak menolak Fed juga boleh membuat kejutan seperti yang RBA lakukan.
Menjelang mesyuarat FOMC pada awal pagi Khamis nanti, pelabur akan memberi perhatian dahulu pada penerbitan data inflasi Amerika SYarikat (AS) di sesi New York malam ini.
Setelah keputusan mesyuarat FOMC diketahui, tumpuan akan terarah pula pada laporan data pekerjaan Australia untuk gambaran hala tuju penetapan dasar monetari RBA selanjutnya.
Harga pada carta AUD/USD setakat Isnin semalam telah mencapai ketinggian pada zon 0.67700 sehingga bersambung pada hari ini (Selasa).
 Pergerakan harga kekal meniti di atas sokongan Moving Average 50 (MA50) pada rangka masa 1 jam di carta harga tersebut dan belum menunjukkan tanda-tanda untuk perubahan trend berlaku.
Jika corak bullish tersebut masih dikekalkan, harga dilihat akan meneruskan pendakian ke paras 0.68200 sebelum mencapai sasaran ketinggian pada 0.69000.
Berjaya mengatasi ketinggian dicapai pada awal Mei lalu akan membantu harga mencatatkan paras tertinggi 4 bulan.
Namun waspada sekiranya harga mula menjunam di bawah paras sokongan MA50 untuk isyarat perubahan trend bearish.
Paras 0.67000 dilihat menjadi support terhampir bakal diuji harga sebelum penurunan akan dilanjutkan pula ke zon RBS (resistance become support) 0.66400.
Seterusnya, harga yang menyambung penurunan lebih rendah boleh mencecah hingga ke sekitar 0.65500 untuk menguji zon tumpuan tersebut.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jika Pound Gagal Mengukuh, GBP/USD Boleh Tenggelam Ke Paras $1.3700

Setelah sepanjang minggu lalu gagal melepasi rintangan 1.4000 pada carta pasangan mata wang GBP/USD, harga telah membuat penurunan lebih rendah melepasi paras sokongan 1.38600 pada Jumaat lalu.
Penurunan terendah dicatatkan sekitar paras 1.37800 sebelum harga belegar semula di zon SBR (support become resistance) di bawah paras 1.38600.
Jangkaan untuk harga meneruskan penurunan lebih rendah pada Jumaat lalu meleset apabila reaksi yang agak suram pasaran walaupun bacaan data pada laporan pekerjaan NFP Amerika Syarikat (AS) dilihat memberangsangkan.
US dolar dijangka akan meneruskan pengukuhan pada minggu ini sekiranya pelabur meletakkan keyakinan terhadap laporan pekerjaan NFP yang positif.
Di samping itu, pelabur akan memberi tumpuan terhadap perkembangan pakej bantuan $1.9 trilion yang telah diluluskan Senat AS pada penghujung minggu.
Sementara mata wang Pound yang terus bergerak lemah sejak minggu lalu akan dipengaruhi oleh faktor pembukaan semula ekonomi UK seperti perancangan Perdana Menteri Boris Johnson pada minggu ini.
 Harga pada carta GBP/USD dijangka untuk meneruskan penurunan lebih rendah sehingga ke paras sokongan 1.37000 dengan pergerakan harga di bawah paras halangan Moving Average 50 (MA50) pada rangka masa 1 jam untuk isyarat trend bearish.
Sekiranya harga berjaya melonjak melepasi halangan MA50, isyarat perubahan trend bullish seterusnya akan mendorong harga menuju semula ke paras rintangan 1.40000.
Kenaikan lebih tinggi akan menuju pula ke paras SBR (support become resistance) 1.41000 sebelum menguji paras rintangan 1.42000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Sebab Dolar AUD Menjunam Sehingga Penghujung Sesi Pasaran Asia Hari Ini

Komen terbaru oleh Gabenor Reserve Bank of Australia (RBA) susulan minit mesyuarat dikeluarkan sebentar tadi menyaksikan dagangan dolar Australia menjunam pada penghujung sesi pasaran Asia hari ini.
Gabenor Philip Lowe dalam ucapannya sebentar tadi menyatakan bahawa bank pusat akan mempertimbangkan pemotongan kadar faedah pada mesyuarat Jun nanti.
Kadar faedah yang rendah akan menyokong sektor pekerjaan dan membantu meningkatkan kadar inflasi ke arah sasaran bank pusat.
 Dengan sasaran peningkatan pada pasaran buruh, kadar pengangguran disasarkan menurun lebih rendah di bawah paras 5%. Kadar pengangguran yang meningkat kepada 5.2% sebelum ini menjadi kebimbangan bank pusat pada laporan pekerjaan yang terbaru.
Dalam laporan minit mesyuarat yang dikeluarkan bank pusat Australia hari ini, penurunan pada kadar faedah adalah bersesuaian jika tiada peningkatan pada pasaran buruh ekoran laporan yang mengecewakan minggu lalu.
Ahli mesyuarat yakin penurunan kadar faedah akan memberikan impak yang lebih minima berbanding sebelum ini namun tekanan tetap dihadapi pada dagangan dolar AUD di samping mengurangkan pembayaran balik gadaian.
Dagangan pada pasangan matawang AUD/USD telah menunjukkan penurunan susulan minit mesyuarat RBA dikeluarkan pada sesi Asia. Penurunan diteruskan lagi selepas ucapan dovish dari Gabenor Philip Lowe yang memberikan isyarat penurunan kadar faedah oleh bank pusat pada mesyuarat Jun nanti.


Draghi Yakin Dengan Pertumbuhan Ekonomi, Tekanan Inflasi Masih Lemah

Sidang media ECB baru sahaja tamat sebentar tadi dengan bank pusat mengekalkan polisi monetari. Dalam sidang media sebentar tadi, Draghi lebih yakin dengan pertumbuhan ekonomi tetapi menegaskan inflasi masih lagi rendah.
Dalam kajian atau projection yang dibuat oleh staf ECB, terdapat kajian semula kepada ramalan pertumbuhan ekonomi dengan tahun 2017 dijangka bertumbuh 1.9% dari 1.8%, di mana tahun 2018 dan 2019 dinaikkan 0.1% kepada 1.8% dan 1.7%.
Manakala dalam ramalan inflasi untuk tahun 2017 kadar faedah diturunkan kepada 1.5% dari 1.7%. Tahun 2018 pula diturunkan agak banyak kepada 1.3% dari 1.6% di mana 2019 diturunkan 0.1% kepada 1.6%. Menurut Draghi, ramalan ini diturunkan oleh sebab jangkaan harga minyak mentah global yang rendah.
Presiden Drgahi begitu optimis dengan pertumbuhan ekonomi Zon Eropah dengan komen bahawa pemulihan kini dalam keadaan momentum yang kukuh dan berkembang pada kadar terpantas melebihi jangkaan sebelum ini. Beliau juga menyatakan risiko kepada ekonomi kini seimbang dan ECB juga telah memotong panduan bahawa “risiko masih bergerak ke bawah” yang digunakan sejak setahun lalu.
 Draghi juga menyatakan tekanan inflasi yang lemah adalah disebabkan pertumbuhan kadar gaji yang perlahan.
Dalam sidang media tersebut, pihak ECB mengatakan potensi kepada ‘tapering’ pada September tiada dibincangkan dalam mesyuarat kali ini.
Tambahnya beliau, ECB akan lebih yakin dengan peningkatan inflasi yang kukuh jika terdapat pertumbuhan yang lebih memberangsangkan. Inflasi akan menjadi faktor utama dalam penentuan perubahan polisi ECB, kata beliau.
Matawang Euro bergerak tidak menentu dengan membuat spike ke atas pada pukul 7.45 pm tadi  sebelum menjunam semula disebabkan terdapat sedikit kenyataan awal ECB yang diubah. Hal ini berterusan dan Eur/Usd membuat spike ke bawah sebelum naik semula dan ketika ini didagang di sekitar 1.1218 selepas jatuh sehingga 1.1193 sebentar tadi.


EUR/USD Pamer Penurunan Semula Selepas Lonjakan 80 Pips

Matawang US dolar bergerak turun dan naik pada dagangan semalam dipacu oleh sentimen pasaran semasa. Dengan sentimen yang semakin positif, US dolar bergerak susut pada sesi Asia dan Eropah namun mula menunjukkan pengukuhan semula pada sesi New York.
Walau bagaimanapun pengukuhan US dolar dilihat terhad susulan data tinjauan keyakinan pengguna di Amerika Syarikat (A.S) diterbitkan dengan bacaan yang lemah.
Pelabur bakal lebih berhati-hati menjelang data pertumbuhan Keluaran Dalam Negara Kasar (KDNK) A.S bagi bacaan awal suku pertama 2020. Tumpuan lebih utama akan terarah pada mesyuarat FOMC awal pagi Khamis yang bakal memacu arah pergerakan dagangan US dolar.
Matawang Euro masih lagi didagangkan berhati-hati sementara pelabur terus mengikuti perkembangan pelaksanaan pakej ransangan di Eropah. European Central Bank (ECB) telah mengumumkan jangkaan peningkatan terhadap permintaan kredit kecemasan pada suku kedua.
Data ekonomi pada sesi Eropah hari ini juga akan memberi impak terhadap dagangan Euro dengan terbitan data inflasi Jerman dan lain-lain. Pelabur akan lebih memberi tumpuan pada mesyuarat dasar monetari ECB pada Khamis.
Secara teknikal, pergerakan harga bagi matawang Euro dan US dolar pada carta pasangan EUR/USD, harga menunjukkan lonjakan 80 pips mencapai paras ketinggian sekitar 1.0888 pada sesi Eropah sebelum harga kembali pamerkan penurunan semula pada sesi New York.
Harga kembali menguji semula zon RBS (resistance become support) di sekitar paras 1.0820 selepas turun lebih rendah di bawah paras sokongan Moving Average 50 (MA50) pada penghujung sesi dagangan semalam.
 Namun, sesi Asia pada pagi ini menunjukkan harga kembali membuat kenaikan semula sekitar 30 pips ke paras 1.0850 setakat jam 10.00 pagi waktu tempatan.
Dengan jangkaan penyusutan US dolar yang berterusan, harga bakal menguji sekali lagi paras ketinggian yang dicapai semalam sebelum meneruskan kenaikan lebih tinggi.
Kenaikan seterusnya dilihat akan menuju zon SBR (support become resistance) di atas paras 1.0920.
Namun jika penurunan harga kembali berlaku, paras support mingguan pada 1.0810 akan diuji sebelum penurunan selanjutnya akan menuju zon support sekitar 1.0730.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Meningkat Semula Selepas Laporan Positif Brexit

Sesi Eropah pada awal minggu menyaksikan penurunan bagi mata wang Pound Sterling selepas pelabur melihat terdapat halangan terhadap kelancaran rundingan Brexit.
Menteri Luar Ireland menyampaikan komen negatif terhadap isu perairan yang dilihat sebagai faktor menghalang persetujuan rundingan dicapai.
Walau bagaimanapun, Pound kembali meningkat semula pada dagangan sesi New York selepas laporan bahawa Ketua Perunding Brexit UK, David Frost telah memberitahu Perdana Menteri UK Boris Johnson untuk bersedia memuktamadkan rundingan seawal minggu hadapan.
Pada carta pasangan mata wang GBP/USD, harga yang dilihat membuat penurunan pada sesi Eropah telah menguji paras sokongan Moving Average 50 (MA50) pada rangka masa 1 jam harga.
Namun, harga kembali membuat kenaikan dan menguji paras penting 1.32000 sebelum menutup dagangan sesi New York di sekitarnya.
Menyambung dagangan pada awal sesi Asia pagi ini, harga terus membuat kenaikan melepasi paras tersebut dan berlegar di sekitar paras rintangan harian semalam berhampiran 1.32300.
 Kenaikan lebih tinggi dijangka akan menuju zon resistance 1.33000 yang telah diuji pada minggu lalu sebelum melihatkan harga kembali menjunam.
Sekiranya harga membuat penurunan semula, zon 1.32000-1.31500 akan diuji sebelum penurunan lebih rendah akan menuju zon RBS (resistance become support) 1.30700.
Penurunan seterusnya akan menuju pula ke paras tumpuan 1.30000 jika Pound kekal bergerak lemah berbanding US dolar.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Jangkaan Penganalisis Terhadap Penetapan Kadar Faedah Seterusnya Oleh Bank Pusat Kanada!

Bank of Canada (BOC) dijangka akan mengekalkan kadar faedahnya sehingga penghujung tahun depan, berbeza daripada jangkaan terdahulu bahawa BOC akan mengurangkan kadar pada awal tahun depan.
Jangkaan tersebut merupakan daripada tinjauan yang dijalankan terhadap penganalisis ekonomi oleh Reuters yang mana majoritinya menjangkakan BOC akan kekalkan kadar faedahnya.
Perubahan jangkaan tersebut pada awalnya dipacu oleh kenyataan daripada Gabenor BOC, Stephen Poloz mengenai monetari Kanada adalah bertepatan dengan keadaan semasa yang telah menerima tekanan oleh ketegangan perdagangan global.
Kenyataan tersebut menunjukkan BOC tidak berada dalam keadaan yang tergesa-gesa untuk mengubah dasar monetarinya, memandangkan ekonomi Kanada dianggap masih baik untuk bank pusat terus mengekalkan kadar faedahnya pada mesyuarat polisi pada bulan depan.
 Sementara itu, Timbalan Gabenor, Carolyn Wilkins juga menyatakan sistem kewangan Kanada adalah berdaya tahan dan BOC berada pada kedudukan yang baik untuk menghadapi sebarang kemungkinan yang bakal berlaku.
Majoriti penganalisis yang terlibat dalam tinjauan ini menidakkan soalan apabila ditanya mengenai sama ada ekonomi Kanada memerlukan pemotongan kadar faedah sebelum akhir tahun depan.
Bank pusat Kanada kekal bertahan pada tahun ini disokong oleh ekonomi tempatannya yang kukuh, berbeza daripada Federal Reserve AS dan Bank Pusat Eropah (ECB) yang telah memotong kadar faedah mereka untuk menyokong pertumbuhan ekonomi masing-masing.
Pada bulan lalu, BOC telah mengekalkan kadar faedahnya pada paras 1.75%, menepati jangkaan pasaran. Bagaimanapun, seiring dengan penetapan tersebut, BOC juga turut meninggalkan kemungkinan untuk pemotongan pada mesyuarat akan datang.


Penetapan Kadar Faedah Oleh RBA Jadi Tumpuan Pasaran Hari Ini

Dengan pasaran Amerika Syarikat dan Kanada yang bercuti semalam, krisis Brexit mengambil alih tumpuan pasaran pada dagangan awal minggu. Sesi pasaran Eropah pada Isnin diselubungi oleh spekulasi sama ada ahli Parlimen UK berupaya atau tidak untuk menghalang situasi pengunduran Brexit tanpa perjanjian bersama Kesatuan Eropah.
Turut memberi tekanan terhadap dagangan Pound Sterling apabila Perdana Menteri UK Boris Johnson yang mengeluarkan kenyataan amaran terhadap penggubal undang-undang parti konservatif yang berhasrat menghalang Brexit tanpa perjanjian.
Beliau yang tetap bertegas untuk meneruskan pengunduran pada 31 Oktober nanti berharap sokongan daripada ahli parlimen dan tidak cuba untuk menggoyahkan posisi rundingan atau permintaan terhadap tempoh lanjutan yang disifatkan tidak membawa faedah.
Dagangan dolar Amerika Syarikat (AS) pada awal dagangan minggu ini dilihat bergerak lemah ekoran terkesan oleh sentimen perang dagang antara Amerika dan China.
Walaupun Presiden AS Donald Trump telah menyatakan bahawa kedua-dua pihak sedang berbincang untuk mengadakan rundingan pada September, pasaran agak gelisah berikutan tarif terbaru 15% terhadap barangan import China telah berkuatkuasa pada hujung minggu iaitu 1 September 2019.
 Pasaran minyak mentah juga turut terkesan oleh risiko perang dagang tersebut dengan harga minyak menunjukkan pergerakan yang menurun.
Turut menerima tempias adalah dagangan dolar Australia disebabkan faktor rakan dagang utama antara Australia dan China.
Dagangan Aussie bakal menjadi matawang tumpuan pada hari ini dengan data jualan runcit Australia diterbitkan pada sesi Asia pagi ini. Bacaan data untuk bulan Julai menunjukkan penurunan kepada -0.1% lebih rendah berbanding jangkaan penurunan kepada 0.2% daripada paras 0.4% pada bacaan bulan sebelumnya.
Lebih menjadi tumpuan yang utama adalah penetapan kadar faedah oleh bank pusat Australia untuk mesyuarat September dengan keputusan akan dikeluarkan pada jam 12.30 tengahari waktu Malaysia.
Reserve Bank of Australia (RBA) dijangka akan mengekalkan kadar faedah di paras terendah iaitu 1.00% seperti sebelum ini dan kenyataan susulan oleh bank pusat akan menjadi fokus pasaran bagi petunjuk untuk mesyuarat dasar monetari yang akan datang.


Sentimen Terkini Pasaran Forex: US Dollar Semakin Kuat Pada Sesi New York

US dollar meneruskan kenaikan dalam sesi New York pada Isnin berbanding matawang-matawang utama yang lain. Indeks US dollar yang mengukur kekuatan matawang greenback berbanding enam matawang lain membuat kenaikan yang sebanyak 0.36% setakat pada pukul 10.37 malam.
Indeks US dollar membuat kenaikan sehingga 1.37% pada minggu lalu yang banyak disokong oleh kenaikan Hasil-Bon 10-tahun AS dan juga peningkatan sentimen pasaran.
Major pair EUR/USD jatuh 0.49% dengan GBP/USD jatuh 0.21%. USD/JPY pula naik 0.33%, USD/CAD naik 0.04% dan USD/CHF naik 0.39%. AUD/USD dan NZD/USD masing-masing merekodkan penurunan 0.54% dan jatuh 0.62% setakat ini.
Matawang paling kuat setakat ini adalah USD, manakala matawang paling lemah adalah AUD dan NZD. Dengan menggabungkan matawang paling kuat dan lemah, pair AUD/USD dan NZD/USD masing-masing jatuh sebanyak 0.54% dan 0.62% setakat ini.
 Jadi, kenapa US dollar begitu kuat ketika ini? Tidak, ia bukan disebabkan kenaikan hasil-bin, kerana hasil bon AS ketika ini sedang membuat kejatuhan. Kenaikan ini dipercayai datang daripada sentimen positif keberangkatan delegasi AS ke China untuk merundingkan pertikaian perdagangan kedua-dua negara.
Kudlow (Pengarah Majlis Ekonomi AS) pada Khamis mengatakan beliau yakin dengan rundingan ini, dan berkata Presiden Trump juga yakin dengan perkara ini. “Kita akan lihat, semua pertikaian ini akan dibincangkan.”
Lawatan Kudlow ke China untuk menyelesaikan masalah perdagangan AS-China dilihat satu harapan baru bahawa ‘Perang Perdagangan’ tidak akan tercetus antara AS-China, sekaligus telah menyokong kenaikan US dollar.
Selain itu, pasaran ketika ini juga menjangka The Fed akan memberikan komen yang hawkish terhadap hala-tuju kenaikan kadar faedah di masa hadapan.


Hari yang Lebih Tenang Buat Dollar Setelah Pengumuman Positif Data Perumahan dan Pengangguran

Dolar tidak banyak berubah berbanding Euro dan Yen dalam sesi dagangan Eropah. Hal ini terjadi apabila jangkaan terhadap langkah-langkah pengurangan dasar oleh ECB dan spekulasi mengenai langkah ransangan radikal Bank of Japan ternyata meleset.
EUR/USD kekal stabil pada 1.1033 selepas ECB mengekalkan interest rate ke tahap tidak berubah pada rekod terendah iaitu 0.0% pada Khamis.
Dalam sesi dagangan yang sama, USD/JPY telah sedikit berubah kepada 105.87 setelah mencatat nilai 107.48, paling tinggi dalam tempoh 7 minggu.
Yen mengukuh selepas Gabenor BoJ, Haruhiko Kuroda dalam satu temubual BBC menafikan spekulasi dalam menyediakan “wang helikopter” sebagai langkah ransangan ekonomi. Secara dasarnya, langkah ini boleh dilaksanakan dengan cara menyuntik wang ke dalam ekonomi secara mencetak wang.
 BBC kemudiannya berkata, sesi temubual bersama Kuroda pada pertengahan Jun itu telah menyebabkan penurunan Yen.
Sementara itu, dollar terus stabil sejajar dengan data positif yang dikeluarkan Amerika Syarikat seterusnya meransang keyakinan terhadap kekuatan ekonomi.
Selain itu, data juga menunjukkan bahawa jualan rumah sedia ada AS meningkat diluar jangkaan sebanyak 1.1% pada bulan Jun. dalam laporan berasingan pula, data pengagguran turut jatuh tanpa disangka-sangka minggu lalu.
US Dollar Index dilapor stabil pada 96.92, tidak jauh dari paras tertinggi dalam tempoh 4 bulan yang dicatat pada hari Rabu.


Analisis Teknikal USD/CAD – Timeframe H1 – 23/11/2018

Pergerakan harga pada chart pasangan matawang USD/CAD dilihat lebih memihak kepada dollar CAD di mana harga terus ditekan ke paras lebih rendah. Walaupun pasaran minyak mentah tidaklah begitu stabil buat masa ini, namun kejatuhan nilai USD pada dagangan semalam mendorong harga untuk terus bergerak lebih rendah. Pelabur juga berkemungkinan melihat Loonie terus positif menjelang data inflasi dan jualan runcit di Kanada yang akan dikeluarkan malam ini di mana kedua-dua data tersebut dijangka mencatatkan angka yang positif. Dengan itu, jika dilihat pada pergerakan chart USD/CAD semalam, harga yang sememangnya bergerak rendah dari paras Magic Pivot terus membuat penurunan sehingga ke paras lebih rendah dari paras support MagicS1 pada indicator Moshed Magic Line semalam.
Terus bersambung pada sesi pasaran Asia pagi ini, harga dilihat cuba untuk membuat kenaikan dan menguji paras Magic Pivot 1.3204 hari ini sehingga awal sesi pasaran Eropah memulakan dagangannya. Jika harga gagal menembusi paras Magic Pivot untuk ke paras lebih tinggi, jangkaan harga akan terus mengalami kejatuhan dan menuju ke paras support 1.3163 (MagicS1) terlebih dahulu. Kemudiannya, harga akan turun menguji pula paras RBS (resistance become support) pada chart USD/CAD sekitar 1.3141 (MagicS2) dan jika harga berjaya menembusi paras ini, harga dijangka akan meneruskan penurunan sehingga ke paras 1.3100 (MagicS3).
Namun, jika harga berjaya membuat kenaikan melepasi paras Magic Pivot hari ini dan terus menyambung kenaikan lebih tinggi, dilihat paras resistance yang berhampiran iaitu pada 1.3226 (MagicR1) berkemungkinan akan ditembusi harga. Kemudiannya harga akan menuju pula ke zon resistance yang menjadi tumpuan sebelum ini iaitu pada paras 1.3267 (MagicR2). Seterusnya, sedikit lagi kenaikan akan menguji pula paras resistance 1.3290 (MagicR3) yang juga berada di zon tumpuan harga tersebut.
 Tumpuan adalah pada data inflasi dan jualan runcit di Kanada pada jam 9.30 malam nanti. Lihat paras-paras yang berpengaruh pada indicator Moshed Magic Line dan bandingkan pada pergerakan harga pada chart USD/CAD. Kawal dagangan anda sebaik mungkin sebagai dagangan penutup minggu ini.

Paras support: 1.3163, 1.3141, 1.3100.
Paras resistance: 1.3226, 1.3267, 1.3290.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Yen Mula Menambah Tenaga dalam Sesi Asia!

US Dollar menjunam berbanding Yen pada Khamis berikutan kemerosotan hasil AS ke paras terendah dalam tempoh 2 minggu. Walaupun begitu, matawang Amerika tersebut dicatat tinggi berbanding Euro dan Pound.
USD/JPY, 30 minit
US Dollar jatuh 0.2 peratus pada 117.070 Yen setelah menyentuh nilai tertinggi sebanyak 117.815 Yen.
Euro hampir tidak berubah selepas kehilangan 0.4 peratus pada hari sebelumnya.
EUR/USD, 30 minit
Menurut Masafumi Yamamoto iaitu Ketua Strategi Forex di Mizuho Securities di Tokyo US Dollar kelihatan merosot berbanding Yen dalam sesi ini. Namun berbanding Matawang Euro, US Dollar masih mempunyai ruang untuk menambah kekuatan.
 Dalam sesi Asia juga, Sterling kekal pada $1,2229 berikutan ketidaktentuan baru yang muncul ekoran rundingan Brexit.
US Dollar Index yang melawan 6 matawang utama menyusut sebanyak 0.15 peratus, namun masih berlegar di paras tertinggi dalam tempoh 14 tahun.
Indeks ini meningkat mendadak selepas Trump mengumumkan bahawa dasar ekonomi beliau bakal merangsang pertumbuhan AS melalui rangsangan fiskal.
Bagi matawang Dollar Australia pula, ia meningkat sebanyak 0.15 peratus kepada $0.7188.
AUD/USD, 30 minit
Menjana Untung Melalui Forex Trading, Mudah ke Susah?


Bank Pusat Hong Kong Juga Potong Kadar 50 Mata Asas Seperti Fed, Situasi Pasaran Semakin Buruk!

Sentimen negatif terus menyelubungi pasaran kewangan global apabila memperlihatkan kemerosotan dagangan hampir kesemua matawang-matawang utama dunia.
Bank-bank pusat utama seluruh dunia mempertimbangkan untuk melanjutkan polisi pelonggaran termasuk bank pusat Australia yang telah menurunkan kadar faedah ke paras terendah terbaru di paras 0.50%.
Apa yang lebih mengejutkan apabila Federal Reserve telah mengumumkan pemotongan kadar faedah sehingga 50 mata asas semalam dan sasaran julat kadar kepada 1.00% hingga 1.25%. Keputusan yang ditetapkan di luar jadual mesyuarat polisi ini adalah pertama kali dilakukan sejak krisis kewangan 2009.
Menyusul kemudian, Bank pusat Hong Kong (HKMA) turut memotong kadar faedah sebanyak 50 mata asas kepada 1.5%, 1 jam selepas Fed mengumumkan pemotongan kadar.
Ini adalah tidak lain tidak bukan disebabkan oleh faktor risiko penularan wabak Coronavirus yang kini sedang aktif melanda ekonomi utama seluruh dunia.
Hasil perbendaharaan 10-tahun Amerika Syarikat terus menjunam ke paras rekod terendah terbaru 0.906%, terus mengurangkan minat pelabur terhadap matawang US dolar.
 US dolar terus diniagakan lemah berikutan penurunan kadar oleh Fed sementara pasaran menantikan laporan data pekerjaan Amerika Syarikat pada Jumaat.
US dolar menyusut berbanding Yen ke paras terendah 5 bulan selepas pengumuman pemotongan kadar kecemasan tersebut.
Namun begitu, matawang safe-haven Yen juga gagal mengekalkan pengukuhan dalam suasana pasaran berisiko berikutan bank pusat Jepun (BOJ) juga sedang mempertimbangkan kaedah pelonggaran dasar.
Dipercayai bank pusat Eropah (ECB) dan juga bank pusat England (BOE) turut akan mengikuti jejak langkah yang sama.
Bank Dunia (World Bank) telah mengumumkan pakej rangsangan awal bernilai $12 bilion untuk membantu negara-negara yang terkesan oleh serangan penularan wabak pandemik COVID-19 ini.
Keadaan semakin berisiko, penganalisis ekonomi melihat mesyuarat G7 dan tindakan penurunan kadar oleh Fed masih gagal untuk menyokong kestabilan ekonomi global.
Adakah situasi akan menjadi lebih buruk? Pelabur dinasihatkan untuk berwaspada untuk berada dalam pasaran.


Analisis Teknikal USD/CAD – Timeframe H1 – 16/11/2018

Matawang dollar CAD kembali mengukuhkan nilainya dalam pasaran semasa di tengah-tengah kekecohan yang berlaku pada dagangan semalam di mana tumpuan pasaran terarah kepada perkembangan Brexit. Pasaran minyak dilihat kembali stabil dan menyokong matawang Loonie untuk mengukuh semula di samping laporan bahawa OPEC bakal mengurangkan pengeluaran sekaligus akan memberi kesan positif terhadap harga minyak mentah. Selain itu juga, matawang komoditi Loonie ini juga turut mendapat reaksi yang positif ekoran ketegangan perang dagang antara AS-China kembali reda. Oleh itu, dapat dilihat pada pergerakan harga chart pasangan matawang USD/CAD di mana pengukuhan CAD telah berjaya menekan harga dari paras Magic Pivot semalam sehingga penurunan sekitar 80 pips dan hampir menyentuh paras support MagicS3 pada indicator Moshed Magic Line semalam.
Bersambung pada sesi pasaran Asia hari ini, harga masih dilihat menyambung penurunan yang dibuat harga semalam namun pergerakan harga dilihat agak perlahan. Harga yang bergerak rendah dari paras Magic Pivot 1.3194 hari ini mula bergerak mendatar menjelang pembukaan sesi pasaran Eropah di mana harga semasa berada sekitar paras 1.31600 setakat jam 3.17 petang. Penurunan harga yang diteruskan dilihat akan menuju ke paras support yang hampir iaitu pada paras 1.3138 (MagicS1). Kemudiannya, harga akan menuju pula ke paras support 1.3100 (MagicS2) jika penurunan harga masih diteruskan. Dan penurunan seterusnya bakal menyaksikan harga menguji paras support pada 1.3045 (MagicS3) yang juga merupakan paras yang menjadi tumpuan harga pada chart USD/CAD.
Namun, jika USD berjaya mengukuh kembali berbanding Loonie, harga bakal membuat kenaikan semula melepasi paras Magic Pivot 1.3194 dan menuju pula ke paras resistance 1.3232 (MagicR1). Seterusnya jika harga berjaya membuat kenaikan lebih tinggi mengatasi paras ketinggian harga semasa pada 1.32600, harga dilihat akan menuju ke paras resistance 1.3287 (MagicR2) untuk harga menguji paras tumpuan harga tersebut. Dan sekiranya harga berjaya menembusi paras tersebut, harga berpotensi untuk mencapai kenaikan sehingga ke paras setinggi 1.3325 (MagicR3).
 Pantau perkembangan pasaran minyak mentah dunia dan juga isu perang dagang yang mempengaruhi pergerakan harga pada chart USD/CAD. Lihat paras tumpuan harga pada chart USD/CAD anda dengan membandingkan paras-paras harga yang telah digariskan pada indicator Moshed Magic Line.

Paras support: 1.3138, 1.3100, 1.3045.
Paras resistance: 1.3232, 1.3287, 1.3325.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sangat Mengecewakan! Apa Dah Jadi Pada Matawang Eropah?

Greenback mengekalkan momentum pengukuhannya di paras ketinggian empat setengah tahun berbanding yen dan 16 bulan berbanding euro di tengah lonjakan hasil bon AS yang lebih tinggi.
Dengan pencalonan semula Pengerusi Federal Reserve (Fed) Jerome Powell, pelabur meningkatkan keyakinan bahawa pengetatan akan dilakukan pada tahun depan.
Data pertumbuhan ekonomi Amerika Syarikat yang akan dikeluarkan pada sesi New York malam ini akan menjadi tumpuan utama pelabur untuk mengukur kesihatan ekonomi dan sebagai petunjuk kepada hala tuju dasar Fed seterusnya.
Selain itu, pelabur juga tertumpu pada laporan minit mesyuarat FOMC yang akan diterbitkan pada awal pagi Khamis.
 Berbanding kebanyakan matawang utama, indeks dolar diniagakan lebih kukuh pada 96.55 pada sesi dagangan Asia.
Mengikuti perkembangan matawang Eropah, euro gagal mendapatkan keuntungan daripada data ekonomi yang lebih kukuh dengan kekal didagangkan suram berbanding USD yang kuat.
Aktiviti sektor perkilangan dan perkhidmatan meningkat pada bulan November, tetapi kesan ke atas matawang euro adalah terhad kerana peningkatan kes Covid-19 menimbulkan kebimbangan terhadap pertumbuhan pada masa akan datang.
Sementara matawang pound juga susut walaupun data ekonomi positif, kerana dikecewakan oleh Gabenor Bank Pusat England (BOE) Andrew Bailey yang tidak memberi petunjuk untuk perubahan polisi atau kadar faedah.
Di samping itu, Bailey turut mengatakan bahawa pasaran buruh di UK tidak meyakinkan, di mana ia secara tidak langsung menunjukkan bank pusat masih mahu kekalkan dasar monetari semasa.


Ketegangan AS-China Berisiko Untuk Buat AUD/USD Jatuh Lebih Rendah

Dolar Australia bergerak lemah bersama mata wang komoditi lain dalam pasaran di awal minggu ini berikutan ketegangan yang kembali timbul di antara Amerika Syarikat (AS) dan China.
Pada minggu lalu, beberapa syarikat China dilaporkan untuk dinyahsenaraikan di bursa NYSE namun tindakan tersebut kembali ditarikbalik semula. Faktor tersebut dilihat berpotensi mencetuskan kembali pertelingkahan dua ekonomi terbesar dunia itu.
Bukan itu sahaja, Donald Trump juga telah menandatangani perintah eksekutif untuk menyekat segala transaksi pada aplikasi dari China seperti Alipay dan WeChat pay.
Sentimen yang berisiko dan melibatkan China sering kali memberi tempias terhadap dolar Australia disebabkan China menjadi rakan dagang utama Australia.
Pada carta pasangan mata wang AUD/USD, harga menunjukkan penurunan semalam selepas pergerakan mendatar harga di bawah resistance 0.78200 di penghujung minggu lalu.
Memberi isyarat trend bearish apabila harga bergerak di bawah paras halangan Moving Average 50 (MA50) pada rangka masa 1 jam pergerakan harga sehingga penurunan harian semalam sekitar 90 pips.
 Pergerakan mendatar harga dilihat bersambung pada Selasa dengan sedikit kenaikan di sesi Eropah untuk menguji halangan MA50 dengan jangkaan penurunan harian akan berlaku semula.
Penurunan lebih rendah akan menuju paras 0.76500 untuk menguji zon RBS (resistance become support) tersebut sebelum ke paras lebih rendah pada 0.75700.
Namun jika harga berjaya melepasi halangan MA50, zon SBR (support become resistance) 0.77400 akan diuji untuk memberi isyarat perubahan trend.
Kenaikan lebih tinggi akan menguji semula zon rintangan 0.78200 yang dicapai pada minggu lalu dan juga paras tertinggi direkodkan sejak Mac 2018.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Semasa Pasaran Kewangan Global Setakat Malam Ini

Logam berharga (emas) pulih daripada kejatuhan ke paras terendah lapan minggu lalu pada Rabu dengan hasil bon kini bergerak lebih rendah di mana Usd/Jpy susut berikutan risiko politik di US.
Kombinasi antara hasil bon US yang tinggi, penguatan US dolar dan pengukuhan ‘risk appetite‘ (citarasa kepada risiko) telah meletakkan harga emas lebih rendah dalam sesi Selasa.
Pasaran ekuiti US terus mencapai paras tertinggi di mana emas jatuh ke paras terendah lapan minggu berhampiran 1215.00 sebelum mendapat sokongan yang kuat di sekitar harga tersebut.
Emas memulih dalam lewat sesi US pada Selasa selepas duta Korea Utara ke UK mengatakan akan ada lagi ujian peluru berpandu nuklear dan juga mengancam untuk menyerang aset ketenteraan US. Hal ini menyebabkan Usd/Jpy jatuh di bawah paras 114.00.
 Tidak lupa juga drama politik di US apabila Presiden Trump memecat Pengarah FBI James Comey. Terdapat kebimbangan terhadap ketegangan antara pentadbiran US dan Kongres yang akan berlarutan seterusnya memberi kesan kepada reformasi ekonomi dan juga tertangguhnya perubahan cukai.
US dolar masih gagal mendapat sokongan sehingga ketika ini di mana indeks US dolar didagang di sekitar 99.56 walaupun paras terendah hari ini adalah 99.36.
Hasil bon di Eropah menyusut dalam sesi Eropah pada Rabu apabila Presiden Draghi masih mengekalkan nada komennya seperti sebelum ini di mana ECB masih memerlukan darjah rangsangan monetari yang besar bagi menyokong ekonomi. Selain itu, tidak terdapat sebarang perubahan dalam panduan yang diberikan oleh beliau sebentar tadi.
Risiko politik US akan terus diperhatikan dengan teliti dalam jangka pendek dan juga komen-komen dari bank pusat khususnya penetapan oleh RBNZ dan BoE pada Khamis.


Analisis Teknikal GBP/JPY – Timeframe H1 – 16/11/2018

Pergerakan harga pada chart pasangan matawang GBP/JPY turut menunjukkan penurunan drastik di mana matawang Sterling yang mengalami kejatuhan nilai setelah rundingan Brexit kembali dilihat goyah dengan perletakan jawatan oleh Setiausaha Brexit, Dominic Raab kemudiannya telah disusuli juga beberapa lagi perletakan jawatan yang penting dalam kepimpinan Theresa May. Situasi panik yang kembali merisikokan pasaran ini memberi kelebihan terhadap matawang safe-haven Yen di mana menambahkan lagi tekanan harga pada chart GBP/JPY. Kombinasi yang menarik sebagai pilihan dagangan semasa. Secara teknikal, harga telah membuat penurunan melepasi paras Magic Pivot dan juga ketiga-tiga paras support pada indicator Moshed Magic Line semalam walaupun harga dilihat bergelut untuk membuat sedikit kenaikan pada penghujung sesi pasaran New York sebelum sesi dagangan ditutup.
Pada sesi pasaran Asia hari ini, pergerakan harga dilihat mendatar di sekitar paras harga 145.000 sehingga bersambung ke sesi pasaran Eropah dan dilihat berada lebih rendah dari paras Magic Pivot 145.741 hari ini. Jika pergerakan harga hari ini dilihat kembali menyambung penurunan semalam, paras awal yang akan dituju harga adalah pada support terdekat iaitu pada 143.561 (MagicS1) sebelum penurunan harga seterusnya bakal mencecah sehingga ke paras 142.057 (MagicS2) selepas harga berjaya mengatasi paras terendah semasa harga pada chart GBP/JPY. Dan sekiranya Sterling terus mengalami kejatuhan nilai sementara Yen terus mengukuh, harga boleh mencecah kejatuhan sehingga ke paras serendah 139.877 (MagicS3).
Namun, sebaliknya jika harga berjaya membuat kenaikan melepasi paras Magic Pivot hari ini, harga dijangka akan menuju ke paras resistance pada 147.245 (MagicR1) yang dilihat sebagai paras tumpuan harga sebelum ini. Seterusnya, kenaikan yang diteruskan harga berkemungkinan akan ke paras ketinggian harga sebelum ini iaitu sekitar paras resistance 149.425 (MagicR2) untuk harga menguji dahulu paras tersebut. Jika harga berjaya breakout paras itu, harga bakal membuat paras higher high yang baru dan dilihat paras resistance 150.929 (MagicR3) adalah destinasi harga untuk kenaikan yang seterusnya.
 Terus ikuti episod drama Brexit yang terus memberi kejutan dalam pasaran. Beri tumpuan juga terhadap perubahan sentimen semasa pasaran yang turut mempengaruhi pergerakan harga pada chart GBP/JPY ini juga. Lihat pada indicator Moshed Magic Line sebagai salah satu panduan tambahan anda untuk mendapatkan hasil analisis teknikal yang lebih mantap dan bermutu untuk meningkatkan lagi dagangan anda ke tahap yang lebih baik.

Paras support: 143.561, 142.057, 139.877.
Paras resistance: 147.245, 149.425, 150.929.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Trump Bakal Mulakan Tindakan Penyingkiran Pendatang Asing Bermula Minggu Hadapan

Presiden Donald Trump berkata pada Isnin bahawa pihak berkuasa Amerika Syarikat akan mula menghapuskan berjuta-juta pendatang asing yang menetap di Amerika secara haram pada minggu hadapan.
Dalam kenyataan terbaru pada akaun media sosial Twitter beliau, Jabatan Kastam dan Imigresen (ICE) Amerika Syarikat akan memulakan proses memindahkan berjuta pendatang haram yang memasuki Amerika Syarikat secara tidak sah. Tindakan tersebut akan dilaksanakan dengan kadar yang segera namun tidak diperjelaskan secara terperinci.
Dianggarkan sekitar 12 juta pendatang asing yang menetap di Amerika Syarikat secara tidak sah, terutamanya dari Mexico dan juga Amerika Tengah.
Dalam perjanjian yang dicapai pada awal bulan ini, Mexico telah bersetuju untuk memindahkan sementara pendatang dari Amerika Tengah yang mencari perlindungan di Amerika Syarikat sehingga kes mereka dibicarakan di mahkamah Amerika Syarikat.
Perjanjian tersebut merangkumi penempatan pasukan pengawal negara untuk menghentikan pendatang Amerika Tengah ke sempadan Amerika Syarikat, bagi menangani ancaman tarif Trump terhadap barangan import Mexico.
 Trump juga menulis di akaun Twitternya, Guatemala bakal bersiap sedia untuk menandatangani perjanjian ‘Safe-Third Agreement’.
Timbalan Presiden AS, Mike Pence turut mencadangkan pada minggu lalu bahawa Guatemala boleh menerima pelarian negara jiran yang mencari perlindungan sebagai negara aman ketiga.
Butiran berkenaan cadangan tersebut tidak dibincangkan secara umum dan Guatemala jua tidak lagi mengesahkan rundingan bersama Jabatan Negara Amerika Syarikat yang akan berlangsung di Guatemala pada Jumaat ini.
Kumpulan Hak Asasi Manusia di Amerika Syarikat walau bagaimanapun mengecam tindakan tidak masuk akal Amerika Syarikat itu yang mengatakan Guatemala berupaya untuk melindungi pelarian ketika warga negara mereka sendiri melarikan diri daripada kekerasan.
Mexico bersetuju jika pelaksanaan tindakan untuk membendung masalah imigrasi tersebut gagal, mereka akan berbincang untuk menandatangani perjanjian ‘safe-third country’ bersama Amerika Syarikat.


Pertumbuhan Ekonomi Jepun Berkembang 2X Lebih Pantas Bagi Suku Tahun Ketiga

Ekonomi Jepun berkembang 2x lebih pantas daripada jangkaan penganalisis pada suku tahun ketiga berikutan peningkatan yang tinggi dalam perbelanjaan modal dan pertumbuhan eksport.
Perbelanjaan modal merupakan salah satu komponen gross domestic product (gdp) yang mencatat pertumbuhan sebanyak 1.1% berbanding suku tahun sebelumnya. Penganalisis hanya sekadar mensasarkan pertumbuhan pada 0.4%.
Ekonomi Jepun telah berkembang 2.5% setahun pada suku tahun ketiga, lebih tinggi berbanding sasaran penganalisis yang mensasarkan pertumbuhan sebanyak 1.5% setahun.
 Upah Benar pada bulan Oktober meningkat buat pertama kali pada tahun ini. Pasaran menjangkakan perbelanjaan pengguna akan meningkat.
Pakar ekonomi, Norio Miyagawa mengatakan ekonomi Jepun sedang berkembang dengan, cuma pertumbuhan atas 2% dilihat sedikit pantas.
Beliau menjangkakan eksport dan perbelanjaan modal akan menjadi pendorong utama bagi pertumbuhan ekonomi pada tahun hadapan, akan tetapi ekonomi hanya bertumbuh sekitar 1%.
Ekonomi Jepun telah berkembang 7 suku berturut-turut dan banyak pakar ekonomi menjangka pertumbuhan ekonomi akan terust bertumbuh berikutan peningkatan perbelanjaan pengguna dan eksport.


Pergerakan Matawang Forex Pada Pasaran Eropah Setakat Ini

Pada pasaran eropah, yen kekal kuat berbanding dolar dan euro selepas Korea Utara membalas amaran Presiden Donald Trump dalam kenyataan rasminya semalam.
Matawang yen berbanding dolar (USDJPY) pada pasaran Eropah meneruskan penurunan sebanyak 0.57% kepada 109.71 setakat jam 5.15 petang.
Sentimen pasaran forex sekarang terkesan dengan kenyataan rasmi daripada Korea Utara yang sedang dalam pertimbangan untuk melepaskan serangan peluru berpandu ke wilayah Amerika pasifik di Guam, beberapa jam selepas Presiden Trump mengancam Korea Utara.
Konflik ini bermula apabila China tidak berjaya menghentikan Korea Utara daripada meneruskan ujian peluru berpandunya walaupun didesak oleh Amerika. Tambahan pula, Korea Utara berjaya melancarkan ujian peluru berpandu balistik antara benua yang bergerak sejauh 933km sebelum jatuh di kawasan perairan bahagian tengah di laut Jepun baru-baru ini.
Pasangan matawang EURJPY susut ke paras dua minggu terendah kepada 128.75.
 Swiss franc yang juga salah satu daripada safe haven meningkat berbanding dolar dan euro, dengan USD/CHF susut 1.08% kepada 0.9638 manakala EUR/CHF turun 1.21% kepada 1.1312.
Dolar pula sedikit kuat berbanding euro dengan EUR/USD susut 0.15% kepada 1.1734
Indeks dolar US yang mengukur kekuatan greenback berbanding enam matawang hanya bergerak sekitar pembukaan harga hari ini iaitu di paras 93.48.
Setimen risk-off turut memberi kesan kepada matawang komditi Australia dan New Zeland.
AUD/USD susut 0.35% kepada 0.7886 manakala NZD/USD susut 0.08% kepada 0.7325.
Kiwi masih bertahan dengan pasaran tertumpu kepada mesyuarat bank pusat New Zealand (RBNZ) pada hari Khamis nanti, dengan jangkaan kadar faedah akan dikekalkan.


Pandangan Kalendar Ekonomi Mingguan 24 – 28 Aug 2015

Dolar Amerika Syarikat mengalami kejatuhan dalam seminggu yang menyaksikan jatuh bangun dalam pasaran global. Adakah ini akan berterusan? Ifo Iklim Perniagaan Jerman, CB Keyakinan Pengguna AS, Pesanan barang tahan lama AS dan data GDP dari Amerika Syarikat dan UK adalah tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Federal Reserve AS mengeluarkan minit mesyuarat Julai, mendedahkan pertikaian mengenai masa kenaikan kadar. Walaupun isyarat yang jelas dari beberapa pegawai Fed menyeru kenaikan kadar pada bulan September, ramai pembuat dasar masih percaya langkah itu terlalu awal. Dalam kapasiti beliau sebagai pengerusi dan pemimpin, Janet Yellen akan menjadi daya penggerak di sebalik keputusan pada September ini. Adakah kita akan melihat kenaikan kadar pada bulan September?
Peluang kelihatan lebih malap dengan kebimbangan mengenai China dan ketidaktentuan politik baru tentang Greece yang semakin meningkat. Euro kini diletakkan dengan jelas seperti mata wang yang selamat bersama yen. Dolar pula terus tertekan.
Berikut adalah agenda utama dalam kalendar Forex minggu ini:
Jom kita lihat:
Selasa, 4:00 Petang
Ifo Iklim Perniagaan Jerman:  Sentimen perniagaan yang bertambah baik tidak disangka-sangka pada Julai berikutan dua penurunan bulanan selepas perjanjian antara Greece dan pemiutangnya. Ifo indeks iklim perniagaan meningkat kepada 108.0 daripada 107.5 yang disemak semula pada bulan Jun, mengatasi jangkaan bacaan forum 107.6. Resolusi krisis Greece dan perjanjian nuklear dengan Iran meningkatkan sentimen. Kaji selidik itu menunjukkan jangkaan lebih cerah, dan juga keadaan semasa yang lebih baik. Sentimen perniagaan diramalkan untuk mencapai 107.6 pada bulan Ogos.
Selasa, 10:00 Malam
CB Keyakinan Pengguna AS:  Pengguna AS kurang yakin pada bulan Julai. Lembaga Persidangan Indeks Keyakinan Pengguna jatuh kepada 90.9 pada bulan Julai daripada 99.8 pada bulan sebelumnya, meleset dari ramalan 100.1. Bacaan mencatatkan tahap paling rendah sejak September 2014. Keadaan semasa kekal positif, tetapi jangkaan jangka pendek merosot, ditengah-tengah ketidaktentuan pasaran buruh, dan turun naik dalam pasaran kewangan yang didorong oleh keadaan di Greece dan China. Pengguna AS dijangka lebih positif pada bulan Ogos. Indeks ini dijangka meningkat kepada 93.1.
Rabu, 8:30 Malam
 Pesanan Barangan Tahan Lama AS:  Perniagaan meningkat semula selepas permulaan yang perlahan. Pesanan untuk barangan tahan lama meningkat 3.4% pada bulan Jun selepas kejatuhan 1.8% pada bulan Mei. Ahli ekonomi meramalkan kenaikan 3.2%. Pelaburan perniagaan dalam pembuatan peralatan dan perisian juga menunjukkan peningkatan pada pembuatan bulan-bulan akan datang. Walau bagaimanapun, ketidaktentuan masih ada kerana permintaan barangan tahan lama boleh menjadi tidak menentu. Sementara itu, pesanana tidak termasuk pengangkutan mendapat 0.8%, peningkatan terbesar sejak Ogos 2014. Secara keseluruhan, pesanan baru pada separuh pertama 2015 kekal lemah, turun 2% berbanding tempoh yang sama pada tahun 2014. Pesanan untuk barangan tahan lama dijangka merosot 0.5%, manakala tempahan teras diramal mendapat 0.3%.
Khamis, Jumaat dan Sabtu.
Jackson Hole Simposium:  Banyak juga bank-bank pusat akan menghadiri Jackson Hole Wyoming untuk persidangan tahunan kali ini. Walaupun Pengerusi Fed, Janet Yellen tidak akan hadir, beberapa tokoh penting yang lain akan berucap dan bertemu. Ini termasuk Naib Pengerusi Stanley Fischer, Gabenor BoE Mark Carney dan lain-lain. Catatan mengenai kelembapan China, pemulihan Euro-Zone dan sudah tentu potensi kenaikan kadar Feds dari orang-orang yang paling penting, semuanya akan menggerakkan pasaran.
Khamis, 8:30 Malam
Data GDP AS:  Menurut anggaran awal, ekonomi Amerika Syarikat meningkat sebanyak 2.6% pada suku kedua, melantun dari semakan semula 0.6% pada suku pertama tetapi pastinya tidak cukup meyakinkan. Dalam anggaran kedua, satu naik taraf kepada 3.2% adalah dalam jangkaan. Adakah semakan ke atas yang ketara akan meningkatkan mood? Atau kesuraman suku ketiga akan terus kekal?
Tuntutan Pengangguran AS:  Bilangan rakyat Amerika yang memfailkan tuntutan awal untuk bantuan pengangguran meningkat sedikit pada minggu lalu, mencapai 277 ribu. Kenaikan 4 ribu masih konsisten dengan pasaran kerja yang kukuh. Purata empat minggu, meningkat 5,500 kepada 271,500. Purata bilangan tuntutan masih berada diparas 15 tahun terendah, menunjukkan pasaran buruh AS yang terus bertambah kukuh. Walau bagaimanapun, pertumbuhan gaji masih belum bertambah baik. Purata gaji setiap jam meningkat semata-mata 2.1% daripada 12 bulan sebelum itu, masih jauh dari kadar 3.5% hingga 4% yang dilihat di negara-negara yang sihat ekonominya. Jumlah tuntutan pengangguran dijangka mencecah 275 ribu pada minggu ini.
Jumaat, 4:30 Petang
Data GDP UK:  Ekonomi UK kembali kepada pertumbuhan yang lebih kukuh pada suku kedua: 0.7% mengikut bacaan awal. Ini adalah seperti yang diharapkan dan lebih kuat daripada 0.3% yang dilihat dalam suku pertama. Pengesahan untuk angka ini adalah dalam semakan pertama.
Jumaat, 8:30 Malam
Imbangan Barangan Perdagangan AS:  Laporan baru dari Jabatan Perdagangan AS telah dikeluarkan pada bulan Julai. Laporan ini dikeluarkan 4-7 hari sebelum laporan yang sedia ada dari Perdagangan Antarabangsa bagi Barangan dan Perkhidmatan, tidak termasuk perkhidmatan atau perdagangan barangan pada asas imbangan pembayaran. Data ini dimasukkan ke dalam laporan GDP bertujuan untuk meningkatkan ketepatan anggaran pertama. Imbangan barangan perdagangan pada bulan Jun menunjukkan defisit perdagangan sebanyak $62.26 bilion.
Sabtu, 10:25 Pagi
Ucapan Gabenor BoE:  Gabenor BoE Mark Carney dijadualkan berucap tentang inflasi dinamik dan dasar monetari di Jackson Hole Simposium. Dia boleh bercakap mengenai trend inflasi yang rendah di UK dan kebimbangan beliau bahawa inflasi mungkin kembali jatuh di bawah sifar, sekaligus menangguhkan sebarang inisiatif kenaikan kadar tahun ini.

** Semua masa dalam waktu Malaysia dan yang sewaktu dengannya GMT +8


Kejatuhan Emas Makin Parah!

Harga emas terus merosot lebih rendah selepas ditekan oleh peningkatan dalam hasil bon AS dan dagangan US dolar yang kuat menjelang penerbitan data pekerjaan NFP pada malam ini.
Pada sesi Asia, logam berharga itu diniagakan rendah di sekitar harga $1,800 per auns, manakala niaga hadapan emas pula susut pada $1,803 per auns.
Hasil bon AS 10 tahun terus mencatatkan peningkatan ke tahap 1.23%, didorong oleh prospek lebih baik pada ekonomi AS susulan kenyataan hawkish pembuat dasar Federal Reserve (Fed) pada Rabu.
 Naib Pengerusi Fed, Richard Clarida mengatakan kemajuan lebih besar akan dicapai dalam sasaran pekerjaan dan inflasi yang akan membuka jalan kepada bank pusat untuk mengetatkan dasar monetari mereka.
Selain itu, penurunan dalam data tuntutan pengangguran AS juga memberi sokongan buat hasil bon dan USD, dengan menurun sebanyak 385,000 pada minggu lepas. Ini menjadikan purata jumlah tuntutan pengangguran menurun kepada 394,000 pada Julai.
Kenaikan hasil bon dan permintaan untuk US dolar menunjukkan bahawa pelabur menjangkakan pembacaan yang lebih kuat daripada NFP, yang dijangka akan menambah sebanyak 870,000 pekerjaan pada bulan Julai.
Ini menyebabkan pelabur emas lebih berhati-hati dalam meletakkan posisi terhadap dagangan emas.


Analisis teknikal NZD/USD – Timeframe H1 – 12/1/2018

 NZD/USD berjaya untuk terus bullish semalam hampir 55 pips dan mencapai target bullish pada harga 0.7260 dan secara teknikal, momentum wave masih dikuasai ketika ini selagi ia tidak breakout Key Support Zone yang berada pada harga 0.7235-.7214.
Jika bullish, NZD/USD berpotensi tinggi untuk terus bullish ke level resistance seterusnya iatiu 0.7330/30. Oleh itu, potensi re-entry yang boleh diperhatikan adalah sekitar Key Support Zone yang berpotensi membentuk new HL. Walaubagaimanapun, jika ia breakout NZD/USD bakal menguji semula harga sekitar 0.7185.


EUR/USD Meningkat Di Sesi Eropah Semalam Selepas Presiden Ukraine Percaya Perang Tidak Akan Berlaku

Sentimen pasaran yang dilihat cuba untuk memulih pada sesi Eropah semalam tidak bertahan lama apabila risiko terus menyelubungi pasaran dengan pelabur tetap berwaspada mengikuti perkembangan krisis Rusia-Ukraine yang berlarutan.
Walaupun Presiden Ukraine, Volodymyr Zelenskyy membuat kenyataan bahawa beliau percaya perang tidak akan berlaku. Namun, cubaan untuk meredakan kebimbangan itu tidak berjaya ekoran pihak berkuasa Amerika Syarikat (AS) dan Eropah pula turut campur tangan dengan mengenakan sekatan ke atas Rusia.
Justeru, sentimen pasaran kembali berisiko pada sesi New York semalam menunjukkan sedikit pengukuhan semula US dolar setelah berlaku penyusutan pada raja mata wang tersebut pada sesi sebelumnya.

Meneliti carta harga pasangan mata wang utama EUR/USD semalam, dapat dilihat harga mempamerkan peningkatan pada sesi Eropah namun ditekan semula pada sesi New York.
Penganalisis masih menilai pergerakan harga berada dalam trend bearish dengan jangkaan penurunan harga bakal bersambung lagi sementara perkembangan krisis Rusia-Ukraine masih dipantau.
 Penurunan harga kekal dijangka untuk menuju zon sekitar 1.12700-1.12500 untuk memberi reaksi penting bagi petunjuk pergerakan harga selanjutnya.
Penurunan lebih rendah akan menuju ke paras sekitar 1.12000 sebelum meneruskan penurunan lanjut mencecah ke zon support 1.11300.
Untuk jangkaan kenaikan harga pula, zon SBR (support become resistance) pada 1.14000 akan diuji yang setakat ini masih menjadi rintangan buat harga sejak minggu lalu.
Kenaikan lebih tinggi bakal menuju semula ke zon rintangan pada 1.14800 yang telah diuji sejak awal Februari namun masih belum berjaya harga tembusi.
Lihat gambar carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Dah Menguat Semula, Ini Permulaan ‘Trend’ Penurunan EUR/USD?

Dagangan US dolar bergerak perlahan di awal minggu dengan bank di Amerika Syarikat (AS) bercuti sempena Columbus Day.
Pelabur masih berpandangan optimis untuk perbincangan pelaksanaan pakej rangsangan ekonomi AS akan memberikan keputusan positif namun masih terdapat beberapa halangan dalam rundingan.
Memulakan dagangan pada Selasa, US dolar dilihat kembali pamer pengukuhan di sesi Asia berikutan terdapat laporan berkenaan penjualan senjata api oleh AS kepada Taiwan. Isu ini bakal meningkatkan kembali ketegangan di antara AS bersama China.
Risiko tersebut telah mendorong pengukuhan semula US dolar sebagai safe-haven namun pelabur akan menilai sama ada faktor tersebut akan memberi kesan yang berpanjangan atau sebaliknya.
Meneliti pergerakan harga pada carta pasangan matawang EUR/USD, harga telah mencatatkan paras ketinggian pada 1.18320 pada penutupan dagangan minggu lalu.
Kenaikan harga gagal diteruskan dengan pergerakan harga mendatar pada permulaan dagangan minggu ini dengan penurunan menguji paras 1.18000 pada zon RBS (resistance become support) serta paras sokongan Moving Average 50 (MA50) untuk pergerakan di rangka masa 1 jam.
Pada dagangan sesi Asia pagi ini, harga menunjukkan penurunan dengan pengukuhan US dolar menekan kembali harga ke paras 1.18000 sebelum harga perlahan di sekitar zon tersebut.
 Jika risiko terus meningkat dan menyokong nilai dagangan US dolar, harga bakal membuat penurunan semula di bawah zon RBS 1.18000-1.17800 sebelum menuju semula ke paras sekitar 1.17200.
Penurunan lebih rendah dilihat akan ke zon RBS sekitar 1.16800.
Namun jika harga kembali menyambung kenaikan yang dipamerkan pada minggu lalu, paras ketinggian 1.18320 akan cuba diatasi harga.
Destinasi kenaikan lebih tinggi dijangkakan sehingga ke paras tumpuan 1.19000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Rundingan Brexit Gagal Lagi! GBP/JPY Menjunam Di Sesi Eropah

Menggegarkan pasaran di sesi Eropah adalah matawang Pound Sterling yang menyusut dengan ketara sehingga melihatkan harga menjunam pada carta-carta utama.
Pasaran kembali memberi reaksi terhadap perkembangan kurang menyenangkan rundingan Brexit antara Kesatuan Eropah (EU) bersama UK.
Kedua-dua pihak dilaporkan gagal mencapai persetujuan pada rundingan terakhir. EU menjelaskan kesepakatan menjadi rumit apabila UK tidak mahu mengikut haluan yang dirundingkan.
Presiden Suruhanjaya Eropah, Ursula von der Leyen dilaporkan akan membuat kenyataan berhubung isu tersebut.
Ketidaktentuan yang kembali melanda telah menekan Pound Sterling untuk didagangkan lemah semula setelah melonjak semalam.
Jika diperhatikan pergerakan harga pada carta pasangan matawang GBP/JPY, harga telah menjunam sekitar 130 pips setakat jam 5 petang waktu tempatan dan masih lagi mempunyai momentum untuk meneruskan penurunan lebih rendah.
 Harga yang mencapai ketinggian terbaru 3 minggu telah menjunam di bawah paras 135.500 berikutan nilai Pound yang menyusut.
Penurunan yang diteruskan akan menguji paras support mingguan 135.200 sebelum turun lebih rendah.
Seterusnya, zon RBS (resistance become support) pada 134.400 akan menjadi destinasi sasaran penurunan harga.
Jika harga kembali melonjak semula melepasi paras halangan Moving Average 50 (MA50) pada pergerakan 1 jam harga, kenaikan berkemungkinan akan kembali semula ke paras ketinggian 136.600 yang dicapai hari ini.
Lihat gambar carta pasangan matawang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Laporan Data CPI Melemahkan Momentum Aussie

Aussie merosot pada hari Rabu selepas Data Harga Pengguna (CPI) dikeluarkan lebih lemah dari yang dijangka.
AUD/USD didagangkan pada 0.7497, menurun 0.08%. Sementara itu, USD/JPY berubah kepada 105.18, meningkat 0.52%.
AUD/USD, 15 minit

USD/JPY, 15 minit
Di Australia, Data CPI bagi suku kedua menunjukkan peningkatan suku ke suku dari yang dijangkakan. Manakala, nilai bagi tempoh tahun ke tahun menurun sekitar kadar 1.1%.
 Jadi, inflasi tahun ke tahun yang merupakan angka penting bagi pasaran dan bank simpanan, dilihat melonjak 1.5% dari jangkaan.
Jadi, keputusan yang menggugat banyak reaksi ini masih mengundang kemungkinan untuk pemotongan kadar pada mesyuarat lembaga RBA bagi bulan Ogos. Keputusan ini juga banyak bergantung kepada pandangan RBA mengenai tekanan inflasi pada masa akan datang.
Semalaman, US Dollar Index jatuh, namun masih kekal pada nilai tertinggi dalam tempoh 4 bulan menjelang keputusan mesyuarat Fed.
Pada hari Rabu, indeks meningkat 0.06%.
Secara umumnya, indeks dilihat tidak berubah sejak 8 bulan lalu, selepas tempoh 7 tahun Dasar Sifar Kadar Faedah ditamatkan.


A.S dan Perancis Setuju Tangguh Perang Tarif

Amerika Syarikat dan Perancis dijangka akan meneruskan rundingan mengenai cukai digital selepas Presiden Emmanuel Macron memberitahu bahawa beliau dan Presiden Donald Trump telah mengadakan perbincangan yang hebat mengenai isu tersebut.
Kedua-dua pihak dikatakan bersetuju untuk menangguh perang tarif sesama mereka sehingga akhir tahun 2020, sekaligus dapat mengelakkan daripada sebarang kenaikan tarif terhadap barangan dari Perancis.
Macron memberitahu bahawa Perancis dan A.S akan meneruskan rundingan bersama negara Eropah lain dalam tempoh tersebut untuk memutuskan rangka kerja global yang memastikan syarikat teknologi membayar cukai yang sesuai.
Perancis dikatakan masih berharap untuk mencari penyelesaian yang sesuai dengan perbincangan di Kerjasama Ekonomi dan Pembangunan (OECD) mengenai isu itu.
 Kenyataan Macron ini kemudiannya disahkan oleh White House yang menyatakan bahawa Trump telah berbincang dengan Presiden Perancis dan bersetuju untuk menyelesaikan rundingan mengenai cukai digital.
Namun begitu, tiada pengesahan mengenai penangguhan tarif telah disahkan setakat ini oleh White House.
Terdahulu, Perancis memutuskan untuk mengenakan 3% levi ke atas pendapatan daripada perkhidmatan digital yang diperoleh oleh firma dengan hasil lebih daripada 25 juta euro atau $28 juta di Perancis.
Susulan itu, Trump telah mengancam pengenaan tarif baru sebagai balasan kepada cukai digital yang dikenakan ke atas pendapatan yang diperoleh di Perancis oleh syarikat teknologi A.S seperti Facebook dan Google.


Ini Bukti Anda Semakin Hampir Dengan Kejayaan Dalam Forex Trading

Menjadi seorang yang berjaya dalam forex trading adalah suatu proses yang mana prosesnya memakan masa dan harus dilalui. Semakin lama anda dalam industri ini anda akan mendapat kaedah-kaedah baru, idea baru, teknik dan juga perkara baru dalam mengawal permainan emosi ini. Ini lah dipanggil sebagai ‘PROSES’.
Proses ini tidak kita lalui secara sekaligus, tetapi ia dilalui secara berperingkat. Sepanjang perjalanan kita melalui proses ini kita akan mendapati ‘tanda-tanda’ yang akan membantu kita berada di trek yang betul menuju kejayaan di dalam ‘forex trading’.
Walaubagaimanapun, ada dari tanda-tanda ini sebenarnya kita telah lalui, tapi kita terlepas pandang yang menyebabkan kita lupa pengajaran yang berharga walaupun ia nampak macam tak penting.
Jom kita mulakan.
#1 Indikator (indi) Bukan Lagi Satu Keperluan Mendesak
Indikator ni dah macam satu keperluan yang begitu mendesak. Setiap trader mahu satu indikator, mahu menggabungkan ia kepada satu lagi indikator atau dua indikator atau mahu menjual indikator tersebut kepada trader lain.
Ada indikator yang sesuai dengan kita, ada juga indikator yang memang tak guna langsung, kerana semua fungsi indikator tu adalah sama, untuk menunjukkan sejarah pergerakan harga di masa yang lepas.
Tapi bukanlah bermaksud semua indi tu tak bagus, tapi sebelum mempelajari atau memasukkan indi tu cuba fahamkan dahulu asas-asas forex trading yang kita trade ni, macam support and resistance, sifat-sifat candle dan banyak lagi perkara asas yang sepatutnya dipelajari terlebih dahulu.
Ibarat nak bina rumah, buat dulu tiang rumah, bukannya terus nak hias rumah macam kita hias chart dengan pelbagai indikator.
#2 Takde Rasa Betul atau Salah
Kita hidup dalam dunia yang memerlukan kita membuat keputusan yang betul, dan kita selalu cuba untuk mengelak dari membuat keputusan yang salah. Semua orang mahu berada di pihak yang betul. Walaupun kita di pihak yang salah, kadang-kadang kita pujuk diri sendiri ni, “Aku betul, dia yang salah”.
Cara pemikiran seperti ini tidak bagus untuk trader dan ia biasanya akan memakan diri anda jika terlalu yakin anda di pihak yang betul dari segi trading. Daripada berfikir Betul atau Salah—berfikirlah seperti ‘Genius Matematik’ yang membuat keputusan trading berdasarkan ‘Kebarangkalian’.
 Analisis teknikal atau fundamental atau kedua-duanya sekali memberitahu kita potensi pergerakan atau kebarangkalian pergerakan matawang naik atau turun, tak ada benda yang pasti.
#3 Kesabaran Menjadi Pelengkap Kepada PROFIT
Kekal dalam keadaan sabar dan terus bersabar adalah kunci utama kejayaan dalam industri ini. Kesabaran hanya membenarkan anda trade ‘set-up’ yang terbaik, dan apa yang paling penting adalah ia hanya membenarkan anda menggunakan modal trading pada ketika ia benar-benar memerlukan anda untuk trade.
Kesabaran–aspek terpenting dalam kehidupan dan seringkali ia sukar untuk dikuasai, begitu juga dalam ‘forex trading’. Kadang-kadang set-up yang benar-benar diyakini hanya muncul sekali seminggu tetapi cukup untuk membuat profit yang banyak berbanding trade banyak kali tapi loss.
#4 Apapun Terjadi Anda Tetap Fleksibel
Apabila kita mula-mula mencebur diri dalam industri ini, kita selalu terfikir kalau lah aku tahu exactly market ni nak pegi mana. Sehari pun boleh kaya. haha
Tapi tu laa, tak ada benda macam tu dalam kamus forex global ni.
Kita hanya perlu tahu kecenderungan, mana price nak pergi. Kecenderungan ni macam potensi harga nak pergi mana. Tapi perlu diingat mesti selalu fleksibel dengan kecenderungan itu.
Jangan anggap anda tahu lebih banyak daripada market, pentingnya kita fleksibel dan merendah diri kerana market boleh menjatuhkan kita bila-bila masa sahaja.
#5 Profit Bukan Lagi Prioriti Anda
Tak kiralah anda forex trader ke, peniaga ke, memang tujuan nak untung. Tapi seorang trader yang berpandangan jauh dan ada ciri-ciri forex trader yang berjaya lebih mementingkan ‘Sustainability‘ (daya tahan).
Usaha untuk terus bertahan dalam industri ini sepatutnya menjadi keutamaan anda, Sebab, jika anda kehabisan modal, anda tidak akan dapat mengambil kesempatan trade set-up yang menguntungkan apabila ia muncul.
Akhir sekali, semoga berjaya kepada anda semua!


Jumlah Tuntutan Pengangguran Bertambah 247,000 Minggu Lalu

Jabatan Buruh US melaporkan peningkatan jumlah tuntutan faedah/insurans pengagguran (Jobless claims) sebanyak 247,000 bagi minggu berakhir pada 07 Julai berbanding minggu sebelum itu yang mencatatkan jumlah 250,000 tuntutan yang telah dikaji semula.
Data yang dikeluarkan ini sedikit tinggi daripada jangkaan penganalisis sebanyak 245,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 123 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini berkurangan kepada 1.945 juta pada minggu berakhir 30 Jun.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Hampir 400 Pips, GBP/USD Sasar Kenaikan Menuju Paras $1.4000

Carta harga pasangan mata wang GBP/USD kekal pamer pergerakan positif sejak minggu lalu sehingga ke penghujung dagangan minggu ini.
Harga menunjukkan corak kenaikan disokong oleh faktor penyusutan US dolar dalam pasaran walaupun pelabur kekal berwaspada terhadap dagangan Pound Sterling.
US yang terus mengalami kejatuhan nilainya yang ketara pada minggu ini menjadi pendorong utama kenaikan harga pada carta GBP/USD hampir 400 pips dalam tempoh 2 minggu sahaja.
Walaupun berisiko, namun Pound masih disokong oleh faktor pembukaan semula ekonomi UK dan penurunan pada angka kes jangkitan harian untuk minggu ini yang sedikit melegakan tekanan sebelum ini.

Selepas lonjakan harga pada carta GBP/USD semalam melepasi zon rintangan 1.39000-1.39200, harga meneruskan kenaikan mencatatkan paras ketinggian harian semalam pada sekitar 1.39800 sebelum mendatar ke penghujung sesi New York.
Dengan pergerakan kekal bergerak di atas paras sokongan Moving Average 50 (MA50) pada rangka masa 1 jam memberi isyarat positif untuk trend bullish harga.
 Zon rintangan pada 1.40000 dijangka akan diuji oleh harga dan pelabur akan menilai reaksi harga pada zon kritikal tersebut yang akan memberi isyarat arah pergerakan harga selanjutnya.
Sasaran kenaikan lebih tinggi melepasi paras tersebut akan didorong untuk menuju ke paras ketinggian 1.41000 pula.
Namun jika harga kembali menjunam semula di bawah paras 1.39000 akan membuatkan pelabur mula berhat-hati untuk penurunan lebih rendah.
Pergerakan di bawah paras sokongan MA50 juga akan memberi isyarat awal berakhirnya trend bullish harga.
Penurunan harga yang berlaku dijangka akan kembali menuju semula ke zon RBS (resistance become support) 1.38300-1.38000.
Lihat gambar carta pasangan mata wang GBP/USD di bawah untuk rujukan analisis teknikal anda.


EUR/AUD Kembali Membuat Kenaikan Selepas Mencecah Paras Terendah Pada 1.57800

Matawang Euro menunjukkan sedikit peningkatan pada dagangan sesi Eropah berikutan pasaran memberi reaksi terhadap ucapan Presiden Mario Draghi di Frankfurt pada petang ini.
Kebanyakan isu dalam ucapannya sudah diperkatakan pada sidang kemuncak awal bulan ini tetapi dengan nada yang lebih optimis berkaitan ekonomi yang masih bertahan dan beliau meletakkan keyakinan untuk mencapai sasaran inflasi. Namun, masih banyak cabaran yang perlu ditangani oleh bank pusat dengan sebaik mungkin.
Euro walau bagaimanapun dilihat masih berada dalam kelompok dagangan matawang yang berisiko berbanding matawang utama yang lain.
Namun, dagangan hari ini melihatkan Euro berjaya didagangkan lebih kukuh berbanding matawang komoditi dolar AUD. Pergerakan harga pada chart pasangan matawang EUR/AUD yang membuat penurunan semalam kembali menunjukkan kenaikan harga sejak sesi pasaran Asia hari ini bermula.
Ini adalah disebabkan Aussie yang didagangkan lemah terkesan oleh data ekonomi di China yang merupakan rakan dagang terbesarnya.
Data keuntungan perindustrian di China merekodkan kejatuhan terbesar sejak tahun 2011 dengan bacaan penurunan kepada -14% bagi bulan Januari dan Februari. Faktor yang mempengaruhi penurunan pada data tersebut adalah melibatkan kemerosotan pada sektor perindustrian utama China seperti auto, pemprosesan minyak, keluli dan industri kimia.
Selain itu juga, kejatuhan ketara pada dagangan Kiwi turut mempengaruhi penurunan pada dagangan Aussie atas faktor serantau.
 Harga pada chart EUR/AUD telah mencatatkan kenaikan dari paras terendah semasa sekitar 1.57800 dan telah naik melepasi paras Magic Pivot 1.5830 hari ini sebelum menuju ke paras resistance 1.5881 (MagicR1) pada indicator Moshed Magic Line hari ini.
Jika harga meneruskan kenaikan, paras SBR (support become resistance) pada 1.59000 yang telah berjaya harga breakout sebelum ini bakal kembali diuji semula sebelum harga meneruskan kenaikan ke paras lebih tinggi.
Namun, jika harga menyambung semula momentum penurunan harga semalam, paras terendah pada dagangan harian semalam akan cuba untuk ditembusi harga sebelum menuju ke paras support seterusnya sekitar paras support 1.5744 (MagicS1) pada indicator Moshed Magic Line.
Lihat gambar chart pasangan matawang EUR/AUD di bawah untuk rujukan teknikal analisis anda. Perhatikan juga paras penting pada indicator Moshed Magic Line untuk menentukan paras support dan resistance terbaik setiap hari.

Paras support: 1.5744, 1.5693, 1.5606.
Paras resistance: 1.5881, 1.1968, 1.6018.


Analisis Teknikal EUR/USD – Timeframe H1 – 11/1/2019

Matawang dollar USD kembali menunjukkan pengukuhan terutamanya berbanding EURO berikutan kenyataan optimis oleh Pengerusi FED, Jerome Powell yang berhasrat untuk menyemak semula penyata imbangan dan kembali memberi isyarat bahawa berkemungkinan kitaran pengetatan dasar di Amerika Syarikat masih belum berakhir lagi. Pergerakan harga pada chart EUR/USD pada dagangan semalam mencatatkan paras ketinggian terbaru sejak dagangan Oktober tahun lalu sebelum kembali membuat penurunan semula ke bawah paras Magic Pivot pada indicator Moshed Magic Line semalam menguji zon RBS (resistance become support) sekitar paras 1.14900 pada paras terendah dagangan harian.
Pada sesi pasaran Asia hari ini, harga kembali menunjukkan kenaikan harga menguji paras Magic Pivot 1.1519 hari ini. Jika harga berjaya meneruskan kenaikan ke paras lebih tinggi, paras resistance pada 1.1552 (MagicR1) dilihat antara paras awal yang akan diuji harga. Kemudiannya, harga dijangka meneruskan kenaikan menuju pula ke paras resistance 1.1604 (MagicR2) sekaligus mengatasi paras ketinggian dagangan semalam. Dan sekiranya momentum kenaikan berjaya dikekalkan harga, paras ketinggian baru dicatatkan lagi pada dagangan hari ini berkemungkinan ke paras sekitar 1.1638 (MagicR3).
Namun, jika harga kembali menyambung penurunan semalam dan bergerak rendah dari paras Magic Pivot, harga bakal menguji paras support 1.1466 (MagicS1) yang berada pada zon RBS. Penurunan lebih rendah harga akan menuju pula ke paras sekitar 1.1433 (MagicS2) sebelum USD yang berjaya mengekalkan pengukuhan nilainya akan menekan lagi harga ke paras lebih rendah dan dilihat mampu mencapai paras serendah 1.1380 (MagicS3).
 Tumpuan untuk USD hari ini adalah pada data indeks harga pengguna yang akan dikeluarkan pada jam 9.30 malam ini untuk mengukur kadar inflasi di Amerika Syarikat. Kawal dagangan penghujung minggu yang tidak menentu dan gunakan indicator Moshed Magic Line untuk membantu anda menentukan paras-paras tumpuan harga pada chart EUR/USD.

Paras support: 1.1466, 1.1433, 1.1380.
Paras resistance: 1.1552, 1.1604, 1.1638.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ramai Tunggu Ulasan MoshedFX Tentang FOMC. Berikut Adalah Ulasannya

Dari awal minggu, penuh PM dan email saya, minta ulas tentang FOMC pagi nanti. Saya cuba berkongsi sebaik mungkin mengikut kefahaman saya.
Mesti ramai forex trader tengah tunggu apakah keputusan Mesyuarat FOMC pagi nanti. Perkara yang paling difikirkan adalah, adakah FED naikkan Interest Rates ataupun tidak. Interest Rates US diturunkan hampir ke nilai sifar masa krisis ekonomi sub-prima pada tahun 2008 US.
Paling tertumpu adalah pada Janet Yellen, iaitu Pengurusi Lembaga Gabenor FED, apakah keputusan yang akan dibuatnya. Sama ada naikkan interest rate, ataupun kekalkan dan naikkan kemudian. Tetapi sebelum ini Janet Yellen banyak kali dah bagi hint yang Interest Rate memang akan dinaikkan pada “akhir tahun” ini.
Akhir tahun tu bila? Tinggal bulan September dan bulan Disember sahaja. Kalau tak naik pada PAGI kejap lagi, mungkin akan naik pada Disember.
Kesan kenaikkan Interest Rates US
Apakah efek naiknya interest rate(kadar faedah) bagi matawang US? Ramai trader di Malaysia, hanya nak tahu, jika Interest Rates naik, EURUSD naik atau turun? USDJPY pula macam mana? USDCHF pula bagaimana? Bagi saya, itu adalah soalan yang tidak patut dilontarkan jika anda ingin menjadi seorang forex trader yang professional. Sebab ia ada banyak faktor naik turun. Ada speculator lagi campur tangan.
Anda perlu tahu basic fundamental dahulu, apa kesan Interest Rate naik kepada ekonomi US, lepas tu barulah anda analisa berpandukan style trading anda. Style trading anda mungkin juga berpandukan teknikal, sentiment, probability dan sebagainya, yang penting bagaimana untuk anda dapatkan profit hasil daripada analisa ini. Gabungkan dan buat keputusan yang tepat.
Jika dinaikkan maksudnya, petanda ekonomi US berada dalam keadaan “on track” dan bakal menguatkan matawang US. Kenapa? Sebab interest rate yang dinaikkan bakal menarik lebih ramai pelabur untuk menyimpan dalam matawang US. Maksudnya demand matawang US meningkat, dan ini akan menguatkan matawang tersebut. Tetapi ia juga boleh jadi bahaya kepada ekonomi US jika ia dinaikkan pada masa yang tidak sesuai dan pada kadar yang tidak sesuai. Yang ini saya ulas kemudian. Kita tumpukan pada kisah FOMC dahulu.

Kembali kepada cerita PAGI Jumaat ini FOMC meeting ada dua jenis. Ada yang ada Press Conference selepas FOMC Statement release, ada yang tiada Press Conference. Yang pagi ini ada press conference. Apa bezanya ? Jom teruskan membaca :
Pada pengalaman saya dalam trading, jika Interest Rates Naik, maka ramai trader akan terus bertindak trading atas kenyataan tersebut. Dan jika Interest Rates TIDAK NAIK, maka trader kebiasaannya menunggu sekitar 30 minit selepas itu untuk mendengar kenyataan Janet Yellen pada Press Conference, sama ada ia meyakinkan untuk kekuatan ekonomi US ataupun tidak. Orang panggil, “dovish” atau “hawkish” statement. Selepas mendengar tu, baru “big-big trader” ni akan bertindak.
Kalau Yellen berucap dan isi ucapan pun tidak berapa yakin untuk kekuatan ekonomi US, maksudnya ramailah trader yang cuba SELL USD. Kalau bunyi macam yakin dan ada harapan, maka ramailah trader yang akan mula membeli USD.
Jika dinaikkan maksudnya memang Janet Yellen yakin tentang ekonomi US. Jika dia HOLD kenaikkan, maksudnya krisis China dan harga Minyak Dunia, termasuk kadar inflasi US masih tidak sesuai untuk kenaikkan kali ini. Disember pula kita tunggu.
Apakah nasihat saya untuk event berita FOMC kali ini?
Nasihat saya, sebenarnya anda perlu fokus peluang trading selepas tahu tentang keputusan FOMC. Trading selepas FOMC akan menjadikan anda lebih jelas, tahu arah tuju kekuatan ekonomi US dan sebagainya. Kalau trade sebelum FOMC maksudnya anda cuba menjadi speculator dalam big event ini. Tetapi bagi saya masih tidak salah, jika anda sudah cukup analisa dan kajian untuk event kali ini. Go on!
Yang paling tidak boleh diterima adalah jika anda trade dengan cara ambil kesempatan. Setiap kali ada event besar macam NFP atau FOMC, atau big news, ada satu perkara lawak saya biasa dengar. Iaitu Pasang PO atas dan pasang PO bawah sebelum news.
Ini adalah perkara paling lawak. Ingat! Anda tidak akan menjadi seorang forex trader yang profesional, jika anda masih mengamalkan perkara2 tersebut dengan cara trade untuk cuba ambil kesempatan. Sampai bila anda nak “trade ambil kesempatan” seperti itu? Anda perlu faham ekonomi dan gabungkan dengan teknikal jika anda masih nak trade news. Trade dengan cara PO atas bawah ini biasanya berakhir dengan kerugian jika PO anda tak trigger dan broker yang anda guna bermasalah.
Orang kata trade dengan cara profesional. Dengan ilmu. Bukan dengan ambil kesempatan macam tu. Kecuali forex trading ni bukan perkara serius untuk anda cari income. Just nak “trade pada nasib”. Silakanlah. Untuk bertahan sebagai full time trader bertahun-tahun dan hidup dengan hasil trade forex, cara trading ambil kesempatan memang tidak akan bertahan lama.
Apa-apa pun semoga anda mendapat manfaat daripada perkongsian saya kali ini. Sila Share kepada rakan-rakan di wall FB anda. Share anda amat bermakna untuk saya terus mencurahkan perkongsian dalam forex trading kepada semua. Semoga dipermudahkan perjalanan trading forex anda. Aminn.
Anda juga boleh share INFO ini ke dalam Group2 WhatsApp Forex dengan klik button WhatsApp yang anda nampak ketika baca artikel ini untuk share ke dalam WhatsApp. Sila skroll ke bawah lagi untuk nampak button 🙂


Ini Tumpuan Pelabur Sementara Menanti Simposium Jackson Hole

Greenback didagangkan stabil pada sesi Eropah, ketika tumpuan pasaran beralih kepada penerbitan data Keluaran Dalam Negara Kasar (KDNK) AS dan tuntutan pengangguran pada malam ini sementara menantikan simposium Jackson Hole.
Berbanding kebanyakan matawang utama, indeks dolar sedikit meningkat pada 92.95, tetapi kekal didagangkan di sekitar paras terendah satu minggu.
Pertumbuhan ekonomi AS pada suku kedua dijangka akan menunjukkan sedikit peningkatan pada 6.7% berbanding bacaan awal yang dikeluarkan sebelum ini pada 6.5%.
Sementara jumlah tuntutan pengangguran AS pula diunjur akan terus mempamerkan penurunan pada minggu lepas, seiring dengan pemulihan yang dipaparkan dalam pasaran pekerjaan.
 Dalam pada itu, perkembangan mengenai wabak coronavirus masih menjadi tumpuan pelabur, yang menyaksikan pergerakan dagangan dolar Aussie terbatas susulan peningkatan berterusan kes Covid-19 di Australia.
Matawang euro sedikit berubah pada 1.1760 berbanding USD, mengabaikan data iklim pengguna dan perniagaan Jerman yang rendah, dengan fokus pelabur terarah pada penerbitan laporan minit mesyuarat Bank Pusat Eropah (ECB) malam ini.
Dagangan pound sterling sedikit merosot pada 1.3730 berbanding dolar greenback, ketika pelabur terus mengikuti perkembangan mengenai peningkatan baru dalam kes coronavirus di UK.
Di sisi lain, dolar Kanada kekal stabil dengan didagangkan lebih tinggi berikutan pengukuhan harga minyak mentah yang telah menghapuskan sebahagian besar kerugian yang dicatatkan pada minggu lepas.


Tanpa Dijangka, Ekonomi UK Lebih Kuat Pada Suku Akhir 2021

Ekonomi Britain tanpa dijangka berkembang lebih kuat pada suku keempat 2021 meskipun berdepan dengan penularan varian Omicron.
Terbaharu, Pejabat Perangkaan Negara (ONS) melaporkan Keluaran Dalam Negara Kasar (KDNK) berkembang 1.3% pada suku keempat yang melebihi anggaran awal sebanyak 1.0% sebelum ini.
Industri perkhidmatan berkembang lebih cepat daripada yang dianggarkan ONS sebelum ini, manakala eksport juga menikmati lonjakan yang lebih besar.
 Angka-angka itu juga menunjukkan kejauhan ekonomi ketika kemuncak wabak itu tidaklah seteruk yang disangkakan pada awalnya. Pada 2020, KDNK menyusut 9.3% berbanding 9.4% yang dianggarkan terdahulu.
Walaupun pemulihan pada tahun 2021 adalah lebih rendah daripada anggaran awal 7.5% dengan pertumbuhan 7.4%, tetapi secara keseluruhannya ia masih merupakan peningkatan terbesar dalam KDNK dalam tempoh satu tahun sejak Perang Dunia ke-2.
Menurut ONS, terdapat peningkatan ketara dalam pengeluaran untuk kesihatan manusia dan aktiviti kerja sosial, mencerminkan apa yang dilakukan oleh Perkhidmatan Kesihatan negara (IHS) untuk memerangi Covid-19.
Selain itu, terdapat juga lonjakan dalam aktiviti runcit dengan pengguna kembali ke kedai pada akhir tahun ketika orang ramai menjauhi restoran selepas varian Omicron muncul.